title: Venla Kokkonen

text: Kokkonen saapui YleX-kanavalle työharjoitteluun kesällä 2006. Freelancer-työskentelyn jälkeen hän aloitti täysipäiväisenä toimittajana syksyllä 2008, jolloin hän juonsi YleX Aamua yhdessä Matti Ylösen ja Juuso Pekkisen kanssa. Vuodenvaihteesta 2010 Kokkonen siirtyi Uuden musiikin ohjelmien juontajaksi. Kokkonen juonsi viimeisen Uuden musiikin iltavuoron lähetyksensä 27. huhtikuuta 2017. Toukokuussa 2017 hän aloitti Iltalehden viihde- ja kulttuuritoimittajana.


title: Venla Kokkonen

text: Kokkonen valittiin musiikkialan Musiikki & Media -tapahtuman Industry Awards -gaalassa vuoden toimittajaksi vuonna 2015. Vuonna 2013 hän esiintyi "Iholla"-ohjelmassa.


title: Venla Kokkonen

text: Koulutukseltaan Kokkonen on medianomi.


title: Karisteheinät

text: Karisteheinät ("Sporobolus") on heinäkasvien (Poaceae) heimoon kuuluva kasvisuku. Sukuun kuuluu 184 lajia.


title: Karisteheinät

text: Suvun lajeista muun muassa preeriakaristeheinää ("Sporobolus heterolepis") käytetään koristekasvina.


title: Kongressin kirjaston kontrollinumero

text: Kongressin kirjaston kontrollinumero, joka lyhennetään LCCN (, alkujaan "Library of Congress Catalog Card Number") on Yhdysvaltain kansalliskirjastona toimivan Kongressin kirjaston (LOC) aineistonsa luokittelussa käyttämä merkkijono. LCCN-tunnusta käytetään kirjojen ja muun bibliografisen aineiston yksilöintiin (wikidatassa tunnuksen ID on ).


title: Kongressin kirjaston kontrollinumero

text: Täsmällisessä kielenkäytössä LCCN-tunnusta ei tule sekoittaa Kongressin kirjaston henkilö- tai organisaatiotunnisteeseen (lyhenne LC NAF, LC NACO). Myös Kongressin kirjaston luokittelujärjestelmä () on eri asia.


title: Kongressin kirjaston kontrollinumero

text: LCCN-tunnuksella on kaksi erilaista rakennetta. LCCN-tunnuksen A-rakennetta käytettiin Kongressin kirjastossa bibliografisen aineiston luetteloinnissa vuosina 1898–2000. Tunnuksen B-rakenne on ollut käytössä vuodesta 2001 lähtien. Perusmuodossaan tunnuksen pituus on 12 merkkiä, joskin aiemmassa A-rakenteessa käytettiin toisinaan lisäyksenä kirjaintunnisteita. Uudemman B-tunnuksen rakenne poikkeaa jonkin verran aiemmasta, koska luettelointivuosi esitetään neljällä merkillä.


title: Kongressin kirjaston kontrollinumero

text: LCCN-tunnuksilla on seuraava perusrakenne:


title: Kongressin kirjaston kontrollinumero

text: Henkilöiden ja organisaatioidenyksilöimistä varten on olemassa Kongressin kirjaston nimitunniste eli LCNAF-tunniste (kirjaimellisesti "Kongressin kirjaston nimiauktoriteettitiedosto"; , lyh. LC NAF, LC/NAF eli "NACO Authority File", lyh. LC NACO; Wikidatassa tätä vastaa LCAuth ID -tunnus, ID ). Kongressin kirjaston nimitunnisteen rakenne on bibliografisen LCCN-tunnuksen kaltainen.


title: Kongressin kirjaston kontrollinumero

text: Huhtikuuhun 2011 mennessä Kongressin kirjaston yksilöivä nimitunniste (LCNAF) oli annettu jo yli kahdeksalle miljoonalle kohteelle. Nämä voivat olla henkilön ja organisaation ohella esimerkiksi maantieteellisiä paikkoja tai tapahtumia.


title: Kongressin kirjaston kontrollinumero

text: Sofi Oksasen teoksen "Puhdistus" (2009) alkuperäisen suomenkielisen teoksen LCCN-tunnus (ilman kirjanprefiksiä "no") on 2010411502. Teoksen yhdysvaltalaisen käännöksellä ("Purge" vuodelta 2010) on LCCN-tunnus 2010282603. Molemmat teokset on luetteloitu Kongressin kirjastoon vuosinumerokentän mukaan vuonna 2010. Teostunnusten alkukirjaimet no kertovat, että kirjat on luetteloinut yhdysvaltalainen Online Computer Library Center (OCLC), joka yhteistyökirjastojensa kanssa täydentää ja ylläpitää WorldCat-luetteloa, joka on erittäin laaja, maailmanlaajuisesti käytetty kirjastojen yhteisluettelo.


title: Kongressin kirjaston kontrollinumero

text:
Kongressin kirjaston nimiautoriteettitunnuste kirjailija Sofi Oksaselle on puolestaan nb2007015525. Tässä alkukirjaimet nb kertovat, että auktorisoinnin lähteenä oli British Library.
Vastaavasti kirjailija, kuvittaja Mauri Kunnaksen nimitunniste on n82035097 ja esimerkiksi hänen kirjoittamansa teoksen "Koirien Kalevala" englanninkielisen version LCCN-tunniste n94094288. Tässä prefiksiä edustaa vain Kongressin kirjastoon viittaava n-merkki, jolta kirjailija on saanut yksilöivän nimitunnisteen vuonna 1982.


title: Don’t Blink

text: Don’t Blink on yhdysvaltalainen vuonna 2014 valmistunut psykologinen kauhuelokuva, jonka ohjasi ja käsikirjoitti Travis Oates.


title: Kia-Emilia Hakala

text: Kia-Emilia Hakala (s. 7. toukokuuta 1998) on suomalainen alppihiihtäjä, jonka seura on Harjavallan Jymy. Hän kuuluu myös Suomen alppihiihtomaajoukkueeseen. Hakala on voittanut syöksylaskun naisten SM-kultaa vuosina 2016 ja 2017. Hänen isänsä on entinen mäkihyppääjä Vesa Hakala.


title: Suicideboys

text: Suicideboys (tyyliteltynä $uicideboy$) on Yhdysvaltojen New Orleansista, Louisianasta kotoisin oleva kahdesta serkuksesta muodostuva rap-duo. Duon kuuluvat lukuisilla alter egoilla esiintyvät Ruby da Cherry (oikealta nimeltään Aristos Petrou) sekä $crim (oikealta nimeltään Scott Arceneaux Jr.).


title: Suicideboys

text: Duo esiintyi ensimmäistä kertaa Suomessa Blockfesteillä 19. elokuuta 2017, ja toisen kerran 14. tammikuuta 2018, ja kolmannen kerran 17. elokuuta 2018 Blockfesteillä.


title: Suicideboys

text: Scrim & Ruby ovat serkukset, jotka kasvoivat 7th Wardissa, New Orleansissa, Louisianan osavaltiossa. He kiinnostuivat musiikista jo pieninä lapsina. Ennen kuin he muodostivat duon vuonna 2014, Aristos soitti kitaraa, viulua, pianoa, rumpuja, bassoa sekä oppi räppäämään hyppien samalla paikallisista punk-bändeistä toiseen. Scott aloitti DJ:n hommat 13-vuotiaana ja tuli pikku hiljaa tunnetummaksi, jonka jälkeen hän alkoi hostaamaan mixtapeja paikallisille räppäreille ja 19-vuotiaana itse tuottamaan musiikkia.


title: Suicideboys

text: Heidän musiikkinsa kertoo pääasiassa omista kokemuksista elämässä ja taistelusta addiktiota, itsetuhoisuutta, ahdistusta ja masennusta vastaan.


title: Watch Dogs 2

text: Watch Dogs 2 on Ubisoftin julkaisema jatko-osa "Watch Dogs" -pelille. Peli on julkaistu vuonna PlayStation 4, Windows ja Xbox One alustoille.


title: Watch Dogs 2

text: Peli käyttää EasyAntiCheat -suojausta, joka on herättänyt myös kritiikkiä.


title: Watch Dogs 2

text: Peli on saanut 8.5/10 IGN:n arvostelussa.


title: Jean Baptiste Vanmour

text: Vanmourin varhaisista vaiheista tiedetään vain vähän. Hänen kerrotaan syntyneen Valenciennesissa ja opiskelleen maalausta Jacques-Albert Gérinin studiossa.


title: Jean Baptiste Vanmour

text: Vuonna 1699 hän liittyi Osmanien valtakuntaan lähetetyn Ranskan suurlähettiläs Charles de Ferriolin seurueeseen. Hän sai Ferriolilta toimeksiannon maalata sata muotokuvaa osmaneista. Maalausten valmistuttua Vanmour julkaisi grafiikanvedossarjan "Recueil de cent estampes représentant différentes nations du Levant", josta tuli hyvin suosittu länsimaissa ja sitä painettiin viidessä maassa.


title: Jean Baptiste Vanmour

text: Vuonna 1711 Ferriol palasi Ranskaan, mutta Vanmour pysyi Istanbulissa tehden töitä muille eurooppalaisille lähetystöille. Muun muassa Alankomaiden Osmanien lähettiläs Cornelius Calkoen oli taiteen keräilijä ja palkkasi Vanmourin tekemään maalauksia useita kertoja. Vanmour palkkasi Istanbulissa sijaitsevaan studioonsa myös assistentteja, jotka valmistivat teoksia hänen luonnostensa ja asetelmiensa pohjalta.


title: Jean Baptiste Vanmour

text: Vanmour kuvasi aikakauden länsimaisille ihmisille hyvin eksoottista ja tuntematonta aihettaan yksityiskohtaisella tarkkuudella, kiinnittäen huomiota kulttuurillisiin eroavaisuuksiin elintavoissa sekä värikkääseen ja koristeltuun pukeutumiseen. Häntä pidetään tärkeimpänä Osmanien valtakunnan renessanssiksi kutsutun tulppaanikauden länsimaisena tarkkailijana ja tallentajana. Vuonna 1730 Patrona Halilin johtamat konservatiivis-uskonnolliset kapinalliset kaatoivat tulppaanikauden hallinnon. Vaikka kapinalliset vastustivat ajankohtana yleistynyttä länsimaista vaikutusta Osmanien valtakuntaan, Vanmour selviytyi vallanvaihdoksen tuhoista ja teki aiheesta useita maalauksia. Hänen teoksiaan on nähtävillä Amsterdamin Rijksmuseumissa.


title: Blindspot

text: Blindspot on yhdysvaltalainen Martin Geron luoma rikosdraamasarja, jonka päärooleissa ovat Sullivan Stapleton ja Jaimie Alexander. Yhdysvalloissa sarjan esittäminen aloitettiin 29. syyskuuta 2015 NBC:n kanavalla. Suomessa sarjaa esitetään Liv-kanavalla, jonka jälkeen jaksot ovat nähtävissä myös Nelonen Median ruutu.fi-sivustolla.. Sarjaa on esitetty uusintana myös Hero-kanavalla.


title: Blindspot

text: Kolmentoista ensimmäisen jakson jälkeen sarja sai NBC:ltä niin sanotun "back nine order"-tilauksen, jolla kauden jaksojen määrä kasvoi 22:een ja tuon päälle tilattiin vielä yksi jakson hyvin menestyneen kauden päätteeksi.


title: Blindspot

text: Marraskuussa 2015 NBC tilasi sarjalle toisen tuotantokauden, jonka esittäminen aloitettiin 14. syyskuuta 2016.


title: Blindspot

text: NBC tilasi sarjalle kolmannen tuotantokauden, jonka esittäminen alkaa Yhdysvalloissa 27. lokakuuta 2017. Suomessa sarjan kolmannen tuotantokauden esittäminen alkoi Ruutu Plus -suoratoistopalvelussa 2. marraskuuta 2017 ja Liv-kanavalla 4. tammikuuta 2018.


title: Hedda Bångman

text: Hedda Bångman (s. 28. huhtikuuta 1995 Tukholma) on ruotsalainen maastohiihtäjä. Hänen seuransa on Offerdals SK.


title: Hedda Bångman

text: Bångman on ollut maailmancupissa parhaimmillaan 47:s Östersundissa kymmenen kilometrin vapaan hiihtotavan kilpailussa 15. helmikuuta 2015 ja Falunissa 15 kilometrin perinteisen hiihtotavan kilpailussa 29. tammikuuta 2017.


title: Hedda Bångman

text: Bångman oli mukana juniorien MM-kilpailuissa 2013, 2014 ja 2015 sekä alle 23-vuotiaiden MM-kilpailuissa 2016. Hänen paras saavutuksensa henkilökohtaisilla matkoilla näissä kilpailuissa oli yhdeksäs sija perinteisen hiihtotavan sprintissä Almatyssä 2015.


title: Hedda Bångman

text: Ruotsin-mestaruuskilpailuissa Bångmanin paras saavutus on kahdeksas sija yhdistelmäkilpailussa Piitimessä 2016.


title: Århusin sopimus

text: Århusin sopimus on kansainvälinen yleis- ja ympäristösopimus, joka solmittiin Tanskan Aarhusissa (tuolloin Århus) 25. kesäkuuta 1998. Sopimuksen tavoitteena on edistää kansalaisten vaikutusmahdollisuutta päätöksiin, jotka koskevat heidän elinympäristöään. Sopimuksessa mukana olevat valtiot takaavat ympäristöasioissa kansalaisilleen oikeuden saada tietoa ja osallistua päätöksentekoon, vireillepano- ja muutoksenhaku-oikeuden.


title: Århusin sopimus

text: Århusin yleissopimus vahvistaa perussäännöt, joilla pyritään edistämään kansalaisten osallistumista ympäristöasioihin ja ympäristölainsäädännön täytäntöönpanoon. Århusin yleissopimuksessa on kolme pilaria, joista kullakin myönnetään erilaisia oikeuksia: ensimmäisellä pilarilla mahdollistetaan ympäristöä koskevan tiedon saanti, toisella osallistuminen päätöksentekomenettelyihin ja kolmannella muutoksenhaku- ja vireillepano-oikeus.


title: Århusin sopimus

text: Århusin sopimus on Yhdistyneiden kansakuntien Euroopan talouskomission yleissopimus. Euroopan yhteisö allekirjoitti yhdessä kaikkien jäsenvaltioidensa kanssa Århusin sopimuksen vuonna 1998. Sopimus astui voimaan 30. lokakuuta 2001, jolloin se oli ratifioinut 17 maata etupäässä Itä-Euroopasta ja Keski-Aasiasta. Sopimuksen oli ratifoinut tai hyväksynyt 46 valtiota ja Euroopan unioni 29. huhtikuuta 2017 mennessä.


title: Århusin sopimus

text: Suomessa eduskunta hyväksyi sopimuksen 21. kesäkuuta 2004 ja tasavallan presidentti 13. elokuuta 2004. Sopimus astui voimaan Suomessa 30. marraskuuta 2004. Suomen lainsäädäntö täytti sopimuksen vaatimukset kuitenkin jo aikaisemmin.


title: Niin kuin kivelle puhutaan

text: Niin kuin kivelle puhutaan on suomennosvalikoima Paul Celanin runoja eri kokoelmista. Teoksen on suomentanut Jukka Koskelainen ja julkaissut vuonna 1993 Nuoren Voiman Liitto yhdessä kustantaja Tammen kanssa. Kokoelman lopussa on suomentajan jälkisanat.


title: Niin kuin kivelle puhutaan

text: Jälkisanoissa Koskelainen kirjoittaa, että alun kokoelmia sävyttävät romantiikka ja surrealismi. Vähä vähältä lyyrisyys katosi, runot lyhenivät ja kieli pirstoutui. Juuri loppukauden kokoelmiin perustuu Celanin maine hermeettisenä runoilijana. Hän itse tosin kiisti hermeettisyyden. Tunnetuin runo on "Todesfuga", josta on tehty useita suomennoksia. Runoissa on usein vastapareja, ja ne on kirjoitettu puhuttelumuotoon. Celanin runoissa on viittauksia eri suuntiin, mutta niiden tulkintaa on tehty eri tavoin. Saksassa hänen tuotannostaan on kirjoitettu runsaasti selitysteoksia. Teoksen lopussa Koskelainen esittää Celanin sanastosta omia tulkintojaan.


title: Venäjän–Turkin sota (1768–1774)

text: Venäjän–Turkin sota (1768–1774) johtui Venäjän keisarinna Katariina Suuren halusta saada Venäjälle satamia Mustaltamereltä ja vapauttaa Balkanin kansoja Turkin vallan alaisuudesta. Pidettiin myös tärkeänä, että Mustaltamereltä olisi vapaa pääsy Bosporinsalmen läpi Välimerelle.


title: Venäjän–Turkin sota (1768–1774)

text: Sotaa edelsi vuonna 1735 syttynyt Puolan perimyssota, jossa Venäjä oli samalla puolella Itävallan kanssa. Itävalta kuitenkin irrottautui sodasta vuonna 1737. Samanaikaisesti Ruotsissa nousi valtaan sotaisa hattupuolue, joka alkoi harjoittaa Venäjän-vastaista politiikkaa. Venäjän oli solmittava Belgradin rauha 1739 epäedullisin ehdoin, eikä sodassa valloitettuja alueita saatu sen haltuun. Balkanin ortodoksinen väestö oli kuitenkin jo herännyt huomaamaan venäläiset uskonveljikseen.


title: Venäjän–Turkin sota (1768–1774)

text: Katariinan noustua valtaan aloitettiin Venäjällä voimakas propaganda Balkanin kansojen vapauttamiseksi ja vapaan merenkulun luomiseksi. Osmanien valtakunta oli huolestunut Venäjän vaikutusvallan kasvusta ja valtiontalouden mahdollisista tullitulojen menetyksestä, jos kauppaväylät vapautuisivat. Turkki esitti Ranskan ja Itävallan tukemana vaatimuksen, että Venäjän pitäisi vetää joukkonsa pois Puolasta. Kun Venäjä ei tähän suostunut, Turkki julisti sille sodan 6. lokakuuta 1768 ja otti Venäjän Turkin-lähetystön henkilökunnan vangiksi.


title: Venäjän–Turkin sota (1768–1774)

text: Venäjä aloitti nopeasti sotatoimet Mustanmeren itäosan Azovassa. Lisäksi kenraalien Aleksandr Golitsynin ja Pjotr Rumjantsevin johtamat joukot valloittivat Moldovaa. Venäjän laivasto purjehti kohti Kreikkaa ja se löi kesäkuussa 1770 Tšesmen (Çeşme) salmessa Turkin laivaston ja valloitti suuren osan alueen saarista. Samalla Venäjä sai haltuunsa Asovanmeren rannat ja Krimin.


title: Venäjän–Turkin sota (1768–1774)

text: Turkki oli valmis rauhanneuvotteluihin. Aselepo solmittiinkin toukokuussa 1772. Sota kuitenkin syttyi uudestaan, kun tilanne Puolassa kävi Venäjälle turvallisemmaksi. Nyt Venäjä valtasi Suvorovin johtamana Tonavan varren linnoituksia. Rauha solmittin Kutšuk Kainardsissa 1774. Venäjä sai osan Moldovaa sekä Asovanmereltä Kertšin ja Jenikalen linnoitukset. Turkki suostui kunnoittamaan alamaistensa ortodoksista uskoa. Sopimuksessa Krim tuli Turkista riippumattomaksi valtioksi. Tosin Venäjä otti Krimin alueen haltuunsa keväällä 1783.


title: Venäjän–Turkin sota (1768–1774)

text: Sodan seurauksena Venäjä kiinnostui Kaukasian valtaamisesta. Georgialaiset olivat sodan aikana pyytäneet Venäjältä apua omassa taistelussaan Turkkia vastaan. Vuonna 1774 tehdyssä sopimuksessa Georgia vapautettiin veronmaksusta Turkille. Toisaalta Iran vahvistui Georgian itäpuolella, ja Georgia joutui kahden islamilaisen valtion puristuksessa turvautumaan Venäjän apuun. Venäjä sai yliotteen Georgiasta.


title: Ykkösen kausi 2017

text: Ykkösen kausi 2017 on Suomen jalkapallon toiseksi korkeimman sarjatason Ykkösen 45. kausi. Kausi pelataan kymmenen joukkueen kolminkertaisena sarjana. Ykkösen voittaja nousee seuraavaksi kaudeksi Veikkausliigaan ja toiseksi sijoittunut karsii liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putoaa Kakkoseen. Kausi alkoi 29. huhtikuuta 2017 ja se päättyi 21. lokakuuta 2017.


title: Ykkösen kausi 2017

text: Sijoituksen määrittäminen: 1) Pisteet; 2) Maaliero; 3) Tehdyt maalit.


title: Ykkösen kausi 2017

text: 14 maalia


title: Ykkösen kausi 2017

text: 11 maalia


title: Ykkösen kausi 2017

text: 10 maalia


title: Ykkösen kausi 2017

text: 9 maalia


title: Ykkösen kausi 2017

text:
Kahdeksan maalia
Seitsemän maalia


title: Ykkösen kausi 2017

text:
Kuusi maalia
Viisi maalia


title: Ykkösen kausi 2017

text: Neljä maaliaJalkapallon Pelaajayhdistys valitsi vuoden 2017 Ykkösen parhaan pelaajan pelaajien oman äänestyksen perusteella:


title: Ykkösen kausi 2017

text:
Vuoden paras pelaaja:
Mikko Hyyrynen TPS
Vuoden maalivahti
Jonathan Viscosi TPS


title: Ykkösen kausi 2017

text:
Vuoden puolustaja
Juri Kinnunen TPS


title: Ykkösen kausi 2017

text:
Vuoden keskikenttäpelaaja
Lucas Kaufmann (FC Honka)


title: Ykkösen kausi 2017

text:
Vuoden hyökkääjä
Kalle Multanen (FC Haka)


title: Dubaï Flamingo

text: Dubaï Flamingo on vuonna 2012 ensi-iltansa saanut Delphine Kreuterin ohjaama ja käsikirjoittama ranskalais-portugalilais-arabiemiirikuntalainen road movie -tyylinen draamaelokuva, jonka pääosissa ovat Vanessa Paradis, Sergi López ja Florence Thomassin. Elokuvan tuottajana oli Paulo Branco.


title: Dubaï Flamingo

text:
Vincent (Sergi López) asuu Dubaissa. Kun hänen vaimonsa Livia (Florence Thomassin) katoaa jälkiä jättämättä, hän lähtee heti huolestuneena etsimään tätä. Livia on voinut karata toisen miehen kanssa, mutta katoamisen takana voi olla vakavakin selitys. Eräällä parkkipaikalla Vincent kohtaa nuoren naisen, Jackien (Vanessa Paradis). He löytävät nopeasti yhteisen sävelen ja alkavat yhdessä haravoida kaupungin ja autiomaan välissä seutua, missä unet ja todellisuus alkavat sulautua saumattomasti toisiinsa.
"Dubaï Flamingo" kuvattiin miljoonan euron budjetilla Yhdistyneissä arabiemiirikunnissa marras-joulukuussa 2010. Elokuvan tuotantoyhtiöinä olivat ranskalainen Alfama Films, portugalilainen Clap Filmes sekä arabiemiirikuntalaiset e-Motion International ja Jumeirah The Meydan Dubai. Elokuvan virallinen traileri julkaistiin 29. marraskuuta 2011.


title: Dubaï Flamingo

text: "Dubaï Flamingo" sai ensi-iltansa Ranskassa 18. tammikuuta 2012, oli Alfama Filmsin teatterilevittämä ja keräsi teatterikierroksensa aikana 2 801 katsojaa.


title: Dubaï Flamingo

text: "Dubaï Flamingo" julkaistiin Ranskassa DVD:lle 11. lokakuuta 2012.


title: Japanilainen elokuva

text: Japanin ensimmäiset elokuvat valmistuivat aivan 1800-luvun lopussa. Varhaisimmat teokset olivat katuelämää kuvaavia dokumentteja ja geishojen tanssiesityksiä. Teatterin ja elokuvan raja oli häilyvä: suuri osa elokuvista kuvasi "kabuki"-esityksiä ja mykkäelokuvien kertojilla ("benshi") oli huomattava asema. Parhaat kertojat olivat elokuvatähtien kaltaisia kuuluisuuksia ja he katosivat vasta äänielokuvan myötä 1930-luvulla. Maan elokuvateollisuus kasvoi kaupungistumisen ja massakulttuurin syntymisen myötä huomattavasti ja tuotti 1920-luvun lopun ja toisen maailmansodan välissä yli kymmenen tuhatta pitkää elokuvaa. Lyhyt iloinen 1920-luku päättyi Kantōn suureen maanjäristykseen, jonka jälkeen yleisö alkoi suosia vakavampia aiheita: historiallista draamaa ja romantiikkaa. Lamavuosina ohjaajat ryhtyivät käsittelemään erityisesti alemman keskiluokan ja työväestön sekä japanilaisen naisen ahdinkoa. Sodan alettua elokuva valjastettiin propagandan palvelukseen.


title: Japanilainen elokuva

text: Japanilaisen elokuvan kulta-aikaa oli 1950-luku. Akira Kurosawa teki ensimmäiset elokuvansa 1940-luvulla ja voitti Venetsian elokuvajuhlien hopeisen leijonan teoksellaan "Rashōmon" (1950). Muita hänen mestariteoksiaan ovat "Seitsemän samuraita" vuodelta 1954 ja "Ikiru", sotaa edeltävän draaman humanismia ja realismia jatkava teos vuodelta 1952. Kenji Mizoguchi aloitti vuorostaan työskentelyn jo 1920-luvulla kuvaten erityisesti naisten kohtaloa – hänen tunnetuin teoksensa on myös hopeisen leijonan voittanut "Ugetsu – kalpean kuun tarinoita". Kaikkein merkittävimpänä ohjaajana monet pitävät kuitenkin Yasujirō Ozua, joka loi minimalistisia kuvauksia japanilaisesta perheestä. Hänen tunnetuimpiin ohjauksiinsa kuuluu keskimääräisen perheen hajoamista kuvaava hiljainen, eleginen tarina "Ensimmäinen matka" vuodelta 1953. 1960-luvulla television yleistymisen myötä elokuvan merkitys väheni ja lippumyynti laski viidesosaan huippuluvuistaan. Kallimman tuotannon korvasivat gangsterit, teinielokuvat, hirviöteemat (Godzilla) ja pehmoporno. Japanilaisen elokuvan ovat pitäneet elinvoimaisena erityisesti itsenäiset ohjaajat, kuten Nagisa Ōshima, Shōhei Imamura ja Jūzō Itami.


title: Katja Novitskova

text: Katja Novitskova (s. 1984 Tallinna) on virolainen taiteilija, joka asuu ja työskentelee Amsterdamissa ja Berliinissä. Novitskova on osallistunut ryhmänäyttelyihin vuodesta 2009 alkaen ja pitänyt yksityisnäyttelyitä eri maissa vuodesta 2012. Lisäksi hän on toiminut useiden näyttelyiden kuraattorina. Novitskova edustaa Viroa Venetsian biennaalissa vuonna 2017.


title: Katja Novitskova

text: Novitskova hyödyntää teoksissaan verkosta löydettyä kuvamateriaalia, muun muassa kuvia kasveista, eläimistä ja taivaankappaleista. Teoksissa kuvat saavat usein litteän veistoksen muodon. Alumiinille pohjustetut ja muotoon leikatut kuvasuurennokset seisovat vapaasti lattialla. Novitskova hyödyntää teoksissaan myös videokuvaa sekä erilaisia valmisesineitä, joita hän muokkaa lisäämällä niihin osia.


title: Katja Novitskova

text: Novitskova on kiinnostunut ihmisen havaintokyvyn rajoista sekä uusista kuvantamismenetelmistä, jotka tavoittavat paljaalle ihmissilmälle näkymättömiä asioita. Monet teoksista esittävätkin aiheita, joiden taltioimiseen tarvitaan mikroskooppeja, lämpökameroita tai avaruusluotaimia.


title: Katja Novitskova

text: Novitskovan taideprojekti "Post Internet Survival Guide 2010" oli mukana vakiinnuttamassa post-internet-taiteen käsitettä. Projekti toteutui kirjan, installaation sekä tapahtuma- ja näyttelysarjan muodossa vuosina 2010–2011.


title: Katja Novitskova

text: Novitskova opiskeli semiotiikkaa ja kulttuurintutkimusta Tarton yliopistossa, missä hän suoritti BA-tutkinnon vuosina 2003–2006. Hän jatkoi opintojaan Tarton taidekorkeakoulun mediataiteen osastolla ja suoritti maisterintutkinnon digitaalisesta mediasta Lyypekin yliopistossa Saksassa 2007. Vuosina 2008–2010 hän opiskeli graafista suunnittelua amsterdamilaisessa Sandberg Instituutissa.


title: Katja Novitskova

text: Novitskovan installaatio "Dawn Mission" on esillä Kiasman Ars17-näyttelyssä. Vuonna 2011 Novitskova kuratoi näyttelyn turkulaiseen B-galleriaan. Hän oli myös yksi näyttelyn taiteilijoista.


title: Acid Washed

text: Acid Washed on ranskalainen duo Pariisista, joka koostuu Andrew Claristidgesta ja Richard d’Alpertista.


title: Venäjän–Turkin sota (1787–1792)

text: Venäjän–Turkin sota (1787–1792) oli jatkoa Venäjän–Turkin sodalle 1768–1774, joka oli päättynyt Venäjän voittoon. Sodan jälkeen Venäjä oli ottanut omin päin haltuunsa alueita Mustanmeren rannoilta, mikä ei miellyttänyt Turkkia. Se vaati Venäjää vetämään joukkonsa pois Krimiltä. Sota syttyi 19. elokuuta 1787. Turkki kävi samaan aikaan sotaa Itävaltaa vastaan (1787–1791), joten Venäjä ja Itävalta olivat tässä sodassa liittolaisia.


title: Venäjän–Turkin sota (1787–1792)

text: Alkuvuonna 1787 Venäjän keisarinna Katariina Suuri teki propagandamielessä puolivuotisen tarkastusmatkan Venäjän haltuun otetulla Novorossijan alueella. Matka tunnetaan erityisesti väitetyistä Potemkinin kulisseista. Krimin takaisia alueita asutettiin ja venäläistettiin sotamarsalkka Grigori Potjomkinin johdolla.


title: Venäjän–Turkin sota (1787–1792)

text: Sodassa Turkin armeija oli alakynnessä siitä huolimatta, että se oli Venäjän armeijaa suurempi. Kenraali Aleksandr Suvorovin joukot löivät syyskuussa 1789 Rymnikin taistelussa turkkilaiset Yusuf paššan johtamat joukot. Laivastojen yhteenotto tapahtui elokuussa 1791 Kaliaksin meritaistelussa, ja sekin oli Venäjälle menestyksekäs. Turkki oli valmis rauhanneuvotteluihin.


title: Venäjän–Turkin sota (1787–1792)

text: Rauha solmittiin Jassyssä vuoden 1792 alussa. Sopimuksessa vahvistettiin Venäjän oikeus Krimin niemimaan omistukseen. Etelä-Bug- ja Dnestrjokien välinen alue Moldovassa siirtyi Venäjän omistukseen. Venäjän tarkoituksena oli seuraavaksi luoda suojelukseensa Turkilta otettava Kreikan kuningaskunta, mutta suunnitelma ei toteutunut.


title: Emine Erdoğan

text: Emine Erdoğan, s. "Gülbaran"; (s. 16. helmikuuta 1955) on Turkin presidentin Recep Tayyip Erdoğanin puoliso.


title: Emine Erdoğan

text: Emine Erdoğan syntyi Üsküdarissa Istanbulissa. Hän on syntyperältään arabi, ja hänen perheensä on kotoisin Siirtin maakunnasta.. Erdoğan on nuorin perheen viidestä lapsesta. Hän kävi Mithat Paşa Akşam taidekoulua, mutta keskeytti opintonsa ennen valmistumista.


title: Emine Erdoğan

text: Erdoğan liittyi Idealistinaisten yhdistykseen. Näiden toimien aikana hän tapasi Recep Tayyip Erdoğanin konferenssissa. Recep Tayyip Erdoğan ja Emine Gülbaran menivät naimisiin 4. helmikuuta 1978. Parilla on neljä lasta; Ahmet Burak, Necmettin Bilal, Esra ja Sümeyye.


title: Emine Erdoğan

text: Syed Yusuf Raza Gilani myönsi vuonna 2010 Pakistanin pääministeri Nishan-e-Pakistan palkinnon Emine Erdoğanille tunnustuksena hänen henkilökohtaisesta panostuksestaan Pakistanin tulvasta kärsineiden ihmisten hyväksi. Lokakuussa 2010 Erdoğan vieraili Pakistanissa ja tulvasta kärsineillä alueilla nähdäkseen henkilökohtaisesti tulvan aiheuttamat tuhot ja vaikutti merkittävästi kampanjan varainhankintaan auttaakseen maan tulvan uhreja.


title: Emine Erdoğan

text: Erdoğan vastustaa lapsiavioliittoja: "Lasten pakkoavioliitot eivät ole hyväksyttäviä missään olosuhteissa."


title: Washed Out

text: Ernest Greene (s. 3. lokakuuta 1982 Perry, Georgia, Yhdysvallat), joka tunnetaan paremmin taiteilijanimeltään Washed Out, on yhdysvaltalainen laulaja-lauluntekijä ja tuottaja.


title: Washed Out

text: Washed Outin musikaalinen tyyli yhdistetään usein chillwave-musiikkiin, joka popularisoitui 2010-luvun alussa.


Maastojuoksun maailmanmestaruuskilpailut 2017 järjestettiin 26. maaliskuuta Kampalassa, Ugandassa.


title: Cape Annin maanjäristys

text: Cape Annin maanjäristys tapahtui 18. marraskuuta 1755 Uuden Englannin alueella. Järistyksen arvioidaan olleen voimakkuudeltaan 6,0–6,3 Richterin asteikolla ja episentrumi on paikannettu 25 mailia Cape Annista itään. Aikalaiskertomusten mukaan 1500 savupiippua tuhoutui ja putoavat tiilet rikkoivat kattoja.


title: Cape Annin maanjäristys

text: Vuonna 1997 tehdyssä tutkimuksessa arvioitiin vastaavanlaisen maanjäristyksen tapahtuessa nykyään, Bostonin kaupunki kärsisi miljardien dollarien vahingot ja useita tuhansia kuolisi tai vammautuisi. Boston on erityisen haavoittuvainen maanjäristyksille, koska iso osa siitä on rakennettu täyttömaalle. Seabrookin ydinvoimalaitosta vastustettiin maanjäristysriskin perusteella, mutta se rakennettiin siitä huolimatta.


title: Within and Without

text: Within and Without on yhdysvaltalaisen chillwave-artistin Washed Outin debyyttistudioalbumi, joka julkaistiin 6. heinäkuuta 2011 levy-yhtiöllä Sub Pop. Albumi sijoittui sijalle 26. Billboard 200 -listalle ja myi Yhdysvalloissa ensimmäisen viikkonsa aikana 15 000 kappaletta, vuoden 2013 heinäkuuhun mennessä 89 000 kappaletta.


title: Simakkeet

text: Simakkeet ("Anthoxanthum") on heinäkasvien (Poaceae) heimoon kuuluva kasvisuku. Sukuun kuuluu 17 lajia.


title: Simakkeet

text: Simakkeet ovat mätästäviä monivuotisia heiniä, jotka kasvavat enintään 30 cm korkeiksi. Simakkeiden lehdet ovat tasaisia ja kieleke on lyhyt. Varret kasvavat yksittäin ja kukintona on varren päässä oleva hyvin tiivis, tähkää muistuttava röyhy. Kussakin röyhyn tähkylässä on vain yksi hyvin kehittynyt kukka. Ulkokale on sisäkaletta lyhyempi.


title: Simakkeet

text: Suvun lajeista Suomessa on tavattu kahta, tuoksusimaketta ("Anthoxanthum odoratum") ja vihnesimaketta ("Anthoxanthum aristatum"). Näistä tuoksusimake kasvaa yleisenä lähes koko maassa, alalajia eteläntuoksusimake ("Anthoxanthum odoratum" subsp. "odoratum") Etelä-Suomessa aina Oulun korkeudelle asti ja alalajia pohjantuoksusimake ("Anthoxanthum odoratum" subsp. "alpinum") Lapissa. Vihnesimakkeesta on vain muutamia yli 50 vuotta vanhoja havaintoja rannikkoseuduilta sekä yksi uudempi havainto 1990-luvulta pääkaupunkiseudulta.


title: HADOPI

text: Haute Autorité pour la diffusion des œuvres et la protection des droits sur internet (lyhyemmin HADOPI) on ranskalainen piraattikirjeitä lähettävä virasto, joka perustettiin 2009 samannimisellä lailla. Lain mukaan HADOPI lähettää tekijänoikeuksia loukanneille varoituskirjeitä. Kolmannen varoituskirjeen jälkeen piraatille voidaan harkita teknisiä rangaistuksia, jopa verkkoyhteyden katkaisua. HADOPI lähetti lokakuussa 2010 ensimmäiset piraattikirjeensä, minkä jälkeen piratismi väheni Ranskassa huomattavasti. Vuonna 2012 Ranskan kulttuuriministeri Aurélie Filippetti kuitenkin kertoi, ettei HADOPI ole saavuttanut sille asetettuja tavoitteita.


title: HADOPI

text:
Ensimmäinen versio laista kaatui kesäkuussa 2009 Ranskan perustuslakituomioistuimessa vuoden 1789 ihmisoikeuksien julistuksen vastaisena. Sen artiklassa 11 on suojattu viestinnän ja sananvapaus. Lisäksi laki nähtiin länsimaisen oikeuskäsityksen syyttömyysperiaatteen vastaisena.
Uudistettu versio laista, ns. HADOPI 2 hyväksyttiin syyskuussa 2009.


title: Judon Euroopan-mestaruuskilpailut 2017

text: Judon Euroopan-mestaruuskilpailut 2017 järjestettiin Torwar Arenalla, Varsovassa, Puolassa 20.–23. huhtikuuta 2017. Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut..


title: Judon Euroopan-mestaruuskilpailut 2017

text: Lähde: European Judo Union


title: Ossi Ottela

text: Ossi Kari Kalervo Ottela (14. heinäkuuta 1944 Joutsa – 3. huhtikuuta 2017 Hyvinkää) oli suomalainen kuuro urheilija, joka menestyi Kuurojen olympialaisissa Deaflympicsissa. Hän saavutti vuonna 1969 kuurojen olympialaisissa Belgradissa moukarinheitossa hopeaa.


title: Viherpantaheinä

text: Viherpantaheinä ("Setaria viridis") on pantaheinien sukuun kuuluva yksivuotinen heinäkasvilaji. Se on tyypillisesti matalakasvuinen ja kasvutavaltaan löyhästi mätästävä. Viherpantaheinästä tavataan kahta muunnosta: isoviherpantaheinä ("Setaria viridis" var. "major") ja pikkuviherpantaheinä ("Setaria viridis" var. "viridis"). Muunnoksista isoviherpantaheinä on selvästi korkeammaksi kasvava ja leveämpilehtinen. Isoviherpantaheinän kukinto on myös pidempi ja tiheämpikukkainen.


title: Viherpantaheinä

text: Viherpantaheinän varret ovat yleensä noin 20 cm korkeita ja kohenevia tai solmukohdistaan polveilevia. Lehdet ovat vaaleanvihreitä ja tasaisia. Varsien päissä olevat kukinnot ovat noin 5 cm pitkiä, muodoltaan liereitä ja väriltään vihreitä tähkiä. Tähkylöiden sisäkaleet ovat suunnilleen kukkien pituisia. Viherpantaheinä kukkii elo–syyskuussa. Italianpantaheinä eli tähkähirssi ("Setaria italica") muistuttaa viherpantaheinää.


title: Viherpantaheinä

text: Suomessa viherpantaheinää kasvaa siellä täällä eteläisessä Suomessa, mutta se ei ole kovin yleinen.


title: Life of Leisure

text: Life of Leisure on yhdysvaltalaisen laulaja-lauluntekijän ja tuottajan Washed Outin EP-levy, joka julkaistiin 8. syyskuuta 2009 levy-yhtiöllä Mexican Summer. Se on Washed Outin toinen EP, ensimmäisen ollessa samana vuonna julkaistu "High Times". "Life of Leisuressa" käytettiin monia eri sampleja 1970- ja 1980-lukujen yhtyeiden ja artistien kappaleista.


title: Kongressin kirjaston nimitunniste

text: Kongressin kirjaston nimitunniste eli LCNAF-tunniste (täsmällisesti , lyh. LC/NAF eli "Kongressin kirjaston ylläpitämä kansallinen nimiauktoriteettitiedosto", lyhennetään myös LCNAF tai LC NAF tai , lyh. LC NACO) on Yhdysvaltojen kansalliskirjaston asemassa olevan Kongressin kirjaston ja kansallisen nimiauktoriteettiohjelman 1970-luvulla luoma yksilöintitunniste.


title: Kongressin kirjaston nimitunniste

text: Huhtikuuhun 2011 mennessä Kongressin kirjaston yksilöivä nimitunniste (LCNAF) oli annettu jo yli kahdeksalle miljoonalle kohteelle. Nimitunnisteet voivat kuvata henkilön ja organisaation ohella esimerkiksi maantieteellisiä paikkoja tai tapahtumia.


title: Kongressin kirjaston nimitunniste

text: Kongressin kirjaston aiemmasta nimiauktoriteettitiedostosta tuli Yhdysvaltain kansallinen nimiauktoriteettitiedosto ("National Name Authority File", NAF) vuonna 1976, kun maahan perustettiin kansallinen nimiauktoriteettiohjelma (NACO, "Name Authority Cooperative Program"). Vuonna 1977 Kongressin kirjasto alkoi ylläpitää LC/NAF-tunnisteita tietokoneistetusti, ja näiden tunnisteiden luetteloita toimitettiin vuodesta 1979 lähtien muille kirjastoille mikrofilmillä. Tietokoneilla luettava LC/NAF-aineisto tuli saataville OCLC:n kautta joulukuussa 1980.


title: Kongressin kirjaston nimitunniste

text: Wikidatassa LS/NAF-tunnusta vastaa LCAuth ID -tunnus (ID ).


title: Kongressin kirjaston nimitunniste

text: Kongressin kirjaston nimitunnisteen rakenne on bibliografisen LCCN-tunnuksen rakenteen kaltainen. Tunnuksia ei kuitenkaan tule sotkea keskenään.


title: Kongressin kirjaston nimitunniste

text: Nimitunnisteen pituus on Kongressin kirjaston kontrollinumeron (LCCN-tunnuksen) tavoin periaatteessa tavallisesti 12-merkin mittainen. Sähköisessä aineistossa alkumerkki voi olla kolmen (tai kahden) merkin sijaan vain yhden tai kahden merkin mittainen, tai uupua kokonaan, jolloin nimitunniste voi olla lyhyempi. Alkumerkkeinä käytetään sekä vanhemmassa LCCN A-rakenteessa (vuosina 1898-2000 luokiteltu aineisto) että vuodesta 2001 lähtien käytetyssä tunnisteen B-rakenteessa samoja merkkejä, jotka esitetään oheisessa taulukossa.


title: Kongressin kirjaston nimitunniste

text:
Kongressin kirjaston nimiautoriteettitunnuste kirjailija Sofi Oksaselle on nb2007015525. Tämä tunniste on uudemman, vuodesta 2001 voimassa olleen bibliografisen LCCN-tunnisteen rakenteen kaltainen. Alkukirjaimet nb kertovat, että auktorisoinnin lähteenä oli British Library.
Vastaavasti kirjailija, kuvittaja Mauri Kunnaksen nimitunniste on n82035097. Tässä tunniste on vanhemman LCCN-tunnisteen rakenteen mukainen. Enintään kolmimerkkistä etuliitettä edustaa Kongressin kirjastoon viittaava n-merkki, jolta kirjailija on saanut yksilöivän nimitunnisteen vuonna 1982.


title: Kongressin kirjaston nimitunniste

text: Esimerkkinä organisaatiotunnisteesta voisi olla Itä-Suomen yliopisto, jonka LCNAF-tunniste on nb2010020615 (vuodelta 2010). Tähän tunnisteeseen ohjataan myös yliopiston englanninkielisellä nimellä. Kongressin kirjaston luokittelemista tapahtumista olkoon esimerkkinä Helsingin juhlaviikot, jolle on annettu nimitunniste n80072096 vuonna 1980.


title: Alfa Romeo GTA

text:
Alfa Romeo GTA on Alfa Romeon vuosina 1965–1975 valmistama coupé-korinen urheiluautomalli, joka kehitettiin 105/115-mallisarjan urheilullisimmaksi ja tehokkaimmaksi malliksi. GTA-malleja valmistettiin paljon myös kilpa-autoiksi suoraan tehtaalla.
Ensimmäisenä GTA-mallina esiteltiin vuonna 1965 Giulia GTA. Tavalliseen Sprint GT -malliin verrattuna kori oli kevytmetallia ja 1,6-litraisen moottorin puristussuhde oli korkeampi. Tehoa Giulia GTA:ssa oli 115 hevosvoimaa, yhdeksän enemmän kuin perusmallissa. Noin 500 autoa rakennettiin kilpailukäyttöä varten, ja autolla voitettiin European Touring Car Championship -sarjan mestaruus kolmena peräkkäisenä vuotena 1966–1968. Lisäksi vuosina 1967 ja 1968 valmistettiin ainoastaan 10 kappaletta mekaanisesti ahdettua GTA-SA-mallia käytettäväksi Group 5 -sarjassa.


title: Alfa Romeo GTA

text: Vuosina 1968–1975 valmistetussa GTA 1300 Juniorissa oli 1,3-litrainen moottori, jonka teho oli aluksi 95 hevosvoimaa, myöhemmin 110 hevosvoimaa. Katukäyttöön tarkoitetussa versiossa ei ollut useimpia 1,6-litraisessa olleita painoa keventäviä varusteita, kuten muovisia ikkunalaseja tai kevytmetallivanteita. Autodeltan virittämissä kilpailukäyttöön tarkoitetuissa malleissa oli tehoa 165 hevosvoimaa muun muassa polttoaineen ruiskutusjärjestelmän ansiosta.


title: Alfa Romeo GTA

text: Alfa Romeo GTAm -mallin 2,0-litrainen moottori oli kehitetty 1750 GTV:n 1,8 litran moottorista ja varustettu polttoaineen ruiskutusjärjestelmällä. M-kirjain tulee italian sanasta "maggiorata", joka tarkoittaa suurennettua.


title: John Verdon

text: John Verdon (s. 1. tammikuuta 1942 Yhdysvallat) on yhdysvaltalainen rikoskirjailija. Verdon teki pitkän uran mainosalalla New Yorkin mainosmaailmassa ennen eläkkeelle jäämistään. Eläkkeelle jäätyään hän aloitti uransa kirjailijana. Hänen ensimmäinen teoksensa on "Numeropeli" ("Think of a Number").


title: Hedvig Taube

text: Hedvig Ulrika Taube (31. lokakuuta 1714 – 11. helmikuuta 1744) oli Ruotsin kuninkaan Fredrik I:n rakastajatar vuosina 1731–1741.


title: Hedvig Taube

text: Hedvig Tauben isä oli amiraali Evert Didrik Taube. Kuninkaan tiedettiin entuudestaan olevan kiinnostunut nuorista naisista, kun hän tapasi 17-vuotiaan Hedvigin, joka oli tunnettu kauneudestaan. Suhde herätti paljon paheksuntaa, sillä Ruotsissa ei esiintynyt kuninkaallisten kevytmielisyyttä samassa määrin kuin esimerkiksi Ranskassa. Erityisesti pappissääty lausui paheksuntansa asiasta. Myös kansliapresidentti Arvid Horn osoitti kuninkaalle asiasta eriävän kannan ja joutui siten hallitsijan epäsuosioon.


title: Hedvig Taube

text: Hedvig synnytti kuninkaalle neljä lasta ja oli kuninkaan epävirallinen puoliso Ulriika Eleonooran kuoleman (1741) jälkeen. Kuningas pyrki järjestämään Hedvigille arvonimiä kuten Saksan keisarin kautta järjestetty roomalaisen kreivittären arvonimi von Hessenstein. Naisen isä taas nimitettiin amiraliteettikollegion presidentiksi ja valtaneuvokseksi.


title: Hedvig Taube

text: Hedvigin neljäs raskaus oli hänen terveydelleen kohtalokas ja hän kuoli muutamia päiviä sen jälkeen kun hän oli synnyttänyt terveen lapsen. Kuningas otti tämän jälkeen rakastajattarekseen Catharina Ebban, jonka sukukartano oli Halikon Åminne.


title: K. B. Tilak

text: Korlipara Balagangadhara (K. B.) Tilak (14. tammikuuta 1926 – 23. syyskuuta 2010) oli intialainen itsenäisyysaktivisti, piirtäjä ja tuottaja.


title: K. B. Tilak

text: "Muddu Bidda" (1956)


title: K. B. Tilak

text: "M.L.A." (1957)


title: K. B. Tilak

text: "Atha Okinti Kodale" (1958)


title: K. B. Tilak

text: "Mamiyarum Oru Veetu Marumagale" (1961)


title: K. B. Tilak

text: "Chitti Tammudu" (1962)


title: K. B. Tilak

text: "Eedu Jodu" (1963)


title: K. B. Tilak

text: "Uyyala Jampala" (1965)


title: K. B. Tilak

text: "Eedu Jodu" (1967)


title: K. B. Tilak

text: "Pantalu Pattimpulu" (1968)


title: K. B. Tilak

text: "Chhoti Bahu" (1971)


title: K. B. Tilak

text: "Kangan" (1971)


title: K. B. Tilak

text: "Bhoomi Kosam" (1974)


title: K. B. Tilak

text: "Kolleti Kapuram" (1976)


title: K. B. Tilak

text: "Dharma Vaddi" (1982)


title: Cristian Rolando Cruz

text: Cristian Rolando Cruz Ortega (s. 2. tammikuuta 1995 Kalifornia, Yhdysvallat) on jalkapalloilija, joka pelaa meksikolaisessa jalkapalloseurassa Loros de la Universidad de Colimassa.


title: Tavalliset ihmiset

text: Tavalliset ihmiset (aiemmin , nykyisin täydelliseltä nimeltään "OBYČAJNÍ ĽUDIA a nezávislé osobnosti", OĽaNO, "Tavalliset ihmiset ja riippumattomat henkilöt") on slovakialainen puolue, joka on rekisteröity 2011.


title: Tavalliset ihmiset

text:
Neljä Obyčajní Ľudia -järjestön jäsentä asettui ehdolle vuoden 2010 vaaleissa liberaalin Sloboda a Solidarita -puolueen listoilla ja heidät kaikki valittiin. Puolue rekisteröitiin 2011 Igor Matovičin johdolla. Vuoden 2012 vaaleissa puolue nousi kolmanneksi suurimmaksi ja sai 8,6 % äänistä ja 16 paikkaa.
Vuoden 2016 vaaleissa puolue piti kolmannen sijan ja sai 11 % äänistä ja 19 paikkaa.


title: Vapaus ja solidaarisuus

text: Vapaus ja solidaarisuus (, SaS) on slovakialainen liberaalipuolue. Puolueen perusti 2009 taloustieteilijä Richard Sulík.


title: Vapaus ja solidaarisuus

text:
Puolue nousi kolmanneksi suurimmaksi vuoden 2010 vaaleissa, joissa se sai 22 paikkaa ja nousi hallitukseen. Puolue menetti kuitenkin puolet paikoistaan vuoden 2012 vaaleissa.
Vuoden 2016 vaaleissa se sai jälleen 12 % äänistä ja 21 paikka, jolla oli parlamentin toiseksi suurin puolue.


Kotleba – Kansanpuolue Meidän Slovakiamme () on slovakialainen puolue.


title: Kotleba – Kansanpuolue Meidän Slovakiamme

text:
Puolue rekisteröitiin alun perin vuonna 2000, jolloin sen keskushahmona oli presidenttivaaleissa ehdokkaana ollut Milan Fogaš.
Puolue rekisteröitiin nimellä "Viinin ystävien puolue".
Liikkeen nimi oli alun perin HOVNO (Huijattujen äänestäjien ja masentuneiden kansalaisten liike). Lyhenne tarkoittaa myös "paskaa".
Marian Kotleba tukijoineen otti puolueen haltuunsa 2009 ja muutti sen nimen kansanpuolueeksi.


text: Puolue nousi ensi kertaa parlamenttiin vuoden 2016 vaaleissa saatuaan 8 % äänistä ja 14 paikkaa.


text: Puolue julistaa periaatteikseen kansallismielisyyden, kristinuskon ja sosiaalisuuden. Se julistaa olevansa ainoa vaihtoehto korruptoituneelle ja rikolliselle "demokraattiselle" järjestelmälle ja nykyisille parlamenttipuolueille.


text: Puolue kunnioittaa kansakunnan isinä Ľudovít Štúria, Andrej Hlinkaa ja Jozef Tisoa.


text:
Puolue haluaa maasta itsenäisen ja omavaraisen ja vetäytyä Euroopan unionin, kansanvälisten rahalaitosten ja ylikansallisten yritysten ylivallasta. Ja neutraalin ja olla osallistumatta NATO:n, Yhdysvaltain ja Israelin rikolliseen politiikkaan. Turvallisen kunnollisille kansalaisille jotta mustalaiset ja korruptoituneet poliitikot eivät heitä terrorisoi ja ryöstä.
...
Kristityn ja kristittyjen arvojen mukaisen, eikä ateismia, materialismia, konsumerismia, vaarallisia lahkoja ja seksuaalisia perversioita edistävän länsimaisen liberalismin mukaisen.
...
Kansallisen, jotta slovakki on Slovakiassa herra, eikä orja ulkomaalaisten, maahanmuuttajien ja vähemmistöjen palveluksessa.
...


title: Me olemme perhe – Boris Kollár

text: Me olemme perhe – Boris Kollár () on slovakialainen puolue, jota johtaa liikemies Boris Kollár.


title: Me olemme perhe – Boris Kollár

text:
Puolue perustettiin 2011 nimellä Slovakian kansalaispuolue (Strana občanov Slovenska).
Myöhemmin nimi oli Meidän maamme (Náš kraj). Vähän ennen vuoden 2016 vaalien ehdokasasettelun päättymistä Boris Kollár otti sen haltuunsa ja antoi sille uuden nimen. Näin vältettiin 10 000 allekirjoituksen kerääminen uuden puolueen rekisteröimiseksi.
Vaaleissa puolue sai 6,6 % äänistä ja 11 paikkaa parlamentissa.


title: Me olemme perhe – Boris Kollár

text:
Boris Kollár aloitti liiketoimensa 1989 ja keskittyi aluksi laskettelukeskuksiin ja hotelleihin. Vuonna 1999 hänestä tuli maanlaajuisen Fun rádio -radioaseman omistaja.
Tiedustelupalvelun raporttien mukaan Kollárilla oli 1990-luvulla myös yhteyksiä huumekauppaa pyörittäneisiin ja murhia järjestäneisiin mafiosoihin. Kollár on tuominnut väitteet valheeksi ja syyttää niiden levittämisestä valtapuolue SMERiä.


title: Felucia

text: Felucia on fiktiivinen planeetta Star Wars -universumissa. Felucian taistelu käytiin 19 BBY ja oli osa Kloonisodat. Felucian taistelussa murhattiin Aayla Secura ja Barriss Offee, jotka kumpikin olivat jedejä.


title: Felucia

text:
Felucia sijaitsee galaksin ulkokehän alueilla. Kuita sillä on kahdeksan ja se kuuluu maanpäällisten planeettojen luokkaan. Felucian ilmasto on kuuma ja kostea ja sen ensisijainen maasto on viidakkoa. Sen eläimistöön kuuluu esimerkiksi Gelagrubit. Felucian järjestelmä oli liittoutunut Yhdistyneiden aurinkokuntien konfederaation
ja myöhemmin Galaktinen Imperiumin kanssa. Verkko koordinaatit Felucialla on R-6. Feluciaan maahanmuuttaneetlajit ovat viidakko rancorit ja Tee-Mussit. Felucian kotoperäiset lajit on Felucialaiset. Felucialla on pieniä maanviljely kyliä jotka Felucialaiset ovat asuttaneet. Ensimmäinen Felucian taistelu käytiin 19 BBY Kloonisodissa.


title: H. R. McMaster

text: Herbert Raymond ”H. R.” McMaster (s. 24. heinäkuuta 1962) on yhdysvaltalainen pitkän uran tehnyt kenraali. Hän on toiminut Donald Trumpin hallinnon turvallisuuspoliittisena neuvonantajana Michael T. Flynnin jälkeen, joskin välissä oli noin viikon kenraali Keith Kellogg. McMasteria pidetään perinteisen voimannäytön kannattajana, joka antaa arvoa Yhdysvaltalain liittolaissuhteille. Tämän takia häntä pidetään Trumpin hallinnossa yhdessä James Mattisin kanssa tasapainottavana voimana.


title: Frank Knox

text: Frank Knox (1. tammikuuta 1874 Boston, Massachusetts – 28. huhtikuuta 1944 Washington, D.C.) oli yhdysvaltalainen toimittaja ja republikaanipoliitikko. Hän toimi Yhdysvaltain laivastoministerinä 1940–1944 (kuoli virassa). Tämän lisäksi hän oli republikaanien varapresidenttiehdokkaana vuonna 1936. Aikaisemmin hän oli toiminut mm. "Chicago Daily Newsin" toimittajana.


title: Frank Knox

text: Adolf Hitler mainitsi Knoxin puheessaan 11. joulukuuta 1941.


title: Sieť

text: Procházka valittiin parlamenttiin jo 2010 kristillisdemokraattisesta puolueesta. Hän sai vuoden 2014 presidentinvaalien ensimmäisellä kierroksella 21 % äänistä kolmanneksi suosituimpana ehdokkaana. Suosionsa siivittämänä Procházka perusti uuden puolueen, joka vetosi etenkin Internet-sukupolveen ja sai kyselyissä suuren suosion.


title: Sieť

text: Vuoden 2016 vaaleissa puolue sai 5,6 % äänistä ja 10 edustajaa, joka oli huomattavasti galluppeja matalampi kannatus ja puolueelle suuri pettymys.


title: Sieť

text: Puolue pääsi kuitenkin SMER-SD, SNS ja Most-Hídin muodostamaan hallitukseen.


title: Sieť

text: Vaalien jälkeen puolue hajosi täysin. Kolme edustajaa erosi ja puolueen kannatus laski alle 1 %. Procházka erosi puolueen johtajuudesta, ja ilmoitti jättävänsä politiikan ja parlamenttipaikkansa. Hän pyrki Euroopan unionin tuomioistuimen tuomariksi, johon asemaan ei päässyt. Viisi puolueen edustajaa siirtyi Andrej Hrnčiarin johdolla Most-Híd-puolueeseen.


title: Sieť

text:
Pääministeri Robert Fico ilmoitti elokuussa 2016 että puolueen ministerit eroavat ja puolue liitetään muihin hallituspuolueisiin.
Alkuvuodesta 2017 puolueella oli enää yksi edustaja ja miljoonavelat, jolloin ilmoitettiin että puolue liittyy mahdollisesti Euroopan demokraattinen puolue -pikkupuolueeseen.


title: Naantalin virastotalo

text: Naantalin virastotalo on vuonna 1983 valmistunut rakennus Naantalin keskustassa, joka toimi ennen valtion virastotalona. Rakennuksen kerros-ala on 2 923 neliömetriä. Naantalin keskustakorttelien asemakaavassa virastotalo jää uuden tiealueen ja rakennusten alle, jolloin se tulee purettavaksi todennäköisesti noin vuonna 2023.


title: Naantalin virastotalo

text: Vuonna 2015 rakennuksessa toimi Naantalin kaupungin sosiaali- ja terveysvirasto, keskusviraston arkisto ja väestönsuojelun johtokeskus, Kelan palvelutiloja sekä yrityksiä kuten lääkäriasema ja kirjakauppa. Virastotalo sijaitsee osoitteessa Tuulensuunkatu 8, ja sen omistaa Kiinteistö Oy Naantalin Virastotalo, jonka omistusuhteet vuonna 2015 jakautuivat: Naantalin kaupunki 90 prosenttia ja Kela 10 prosenttia. Virastotalossa on ennen sijainneet myös Naantalin poliisiasema ja työvoimatoimisto.


title: Järvikylän kartano

text:
Järvikylän kartano on Joroisissa sijaitseva kartano. Päärakennus on rakennettu lääninagronomi Alfred Sjöströmin piirustusten pohjalta vuonna 1882. Rakennus on osittain kaksikerroksinen, aikakauden romantisoivaan tyyliin rakennettu hirsirakennus, jossa on kaikissa neljässä nurkassa ulkonevat tornit.
Kartanon pihapiirin historiallinen talousrakennuskanta on muotoutunut 1920-luvulla, jolloin myös tiiliset karjarakennukset rakennettiin. Arkkitehti Urho Åberg suunnitteli vuosina 1924-1926 pihapiirin suuren puimala-varastokompleksin. Kartanolla on myös oma kappeli.


title: Järvikylän kartano

text:
Kartanossa toimii kartanon omistajasuvun 10. isäntä Karl Grotenfelt vuonna 1987 perustama Famifarm Oy joka tunnetaan Järvikylä yrttien- ja salaattien tuottajana.
Kartano on ollut Grotenfeltin suvun omistuksessa vuodesta 1674.


title: La Religieuse

text: La Religieuse (; kansainvälisesti "The Nun") on vuonna 2013 ensi-iltansa saanut Guillaume Nicloux’n ohjaama ranskalais-belgialais-saksalainen draamaelokuva, jonka pääosia näyttelevät Pauline Étienne, Isabelle Huppert, Louise Bourgoin, Martina Gedeck ja Françoise Lebrun.


title: La Religieuse

text: "La Religieuse" perustuu Denis Diderotin samannimiseen romaaniin "La Religieuse" (1796), jonka pohjalta Guillaume Nicloux ja Jérôme Beaujour sovittivat elokuvan käsikirjoituksen. "La Religieuse" -romaanin ensimmäinen filmatisointi, ranskalainen draamaelokuva "Nunna" (ransk. "La Religieuse" tai "Suzanne Simonin, la Religieuse de Diderot", 1966), oli Jacques Rivetten ohjaama. "La Religieusen" tuottajina olivat Sylvie Pialat ja Benoît Quainon. Elokuva sai ensi-iltansa vuoden 2013 Berliinin elokuvajuhlilla, missä Guillaume Nicloux oli ehdokkaana pääkilpailussa parhaan elokuvan Kultaisen karhun saajaksi.


title: La Religieuse

text: 1760-luvun Ranskaan sijoittuva "La Religieuse" kertoo 16-vuotiaasta Suzanne Simoninista (Pauline Étienne), jonka keskiluokkaiset vanhemmat (Martina Gedeck ja Gilles Cohen) lähettävät hänet nunnaluostariin vastoin hänen tahtoaan. Suzanne joutuu luostarissa täysin erilleen muusta yhteiskunnasta ja alkaa kapinoida alistavaa ja piinaavaa luostaria vastaan. Kun hän saa tietää olevansa avioton lapsi, hänellä ei ole muuta vaihtoehtoa kuin sovittaa äitinsä synnit ryhtymällä nunnaksi. Pian Suzanne haluaa paeta uskonnolliselta tieltä ja yrittää purkaa valansa, kun hänelle lohtua ja piristystä tuonut abbedissa (Françoise Lebrun) kuolee. Abbedissan seuraaja sisar Christine (Louise Bourgoin) osoittautuu sadistiseksi ja julmaksi abbedissaksi, joka nöyryyttää Suzannea pahimmilla mahdollisilla tavoilla. Suzanne saa lopulta siirron Saint-Eutropen luostariin, jonka abbedissa (Isabelle Huppert) luo hänen kanssaan rakastavan siteen – sopimattomalla tavalla.


title: La Religieuse

text: "La Religieusen" kuvaukset alkoivat 24. tammikuuta 2012 ja päättyivät 12. maaliskuussa 2012. Elokuva kuvattiin Ranskassa ja Saksassa noin 5,5 miljoonan euron budjetilla. Ranskassa elokuvan kuvauspaikkoina olivat Château de Fléchèresin linna Fareinsin kunnassa ja Chartreuse de Pierre-Châtelin linnoitettu luostari Virigninin kunnassa Ainin departementissa sekä Château du Passagen linna Le Passagen kunnassa Isèren departementissa. Saksassa elokuvan kuvauspaikkoina olivat Baden-Württembergin osavaltiossa sijaitsevat Maulbronnin luostari Maulbronnin kaupungissa ja Bronnbachin luostari Wertheimin kaupungissa. Elokuvan tuotantoyhtiöinä olivat ranskalainen Les films du Worso, belgialainen Versus Production ja saksalainen Belle Epoque Films.


title: La Religieuse

text: "La Religieusen" virallinen ranskalainen traileri julkaistiin 1. helmikuuta 2013. Elokuvan virallinen saksalainen traileri julkaistiin 23. syyskuuta 2013.


title: La Religieuse

text: "La Religieuse" sai ensi-iltansa Berliinin elokuvajuhlilla Saksassa 10. helmikuuta 2013. Elokuva sai teatteriensi-iltansa Ranskassa ja Belgiassa 20. maaliskuuta 2013. Elokuvan Saksan teatteriensi-ilta oli 31. lokakuuta 2013. Le Pacte oli elokuvan teatterilevittäjänä Ranskassa, O’Brother Distribution Belgiassa ja Camino Filmverleih Saksassa. Elokuva keräsi teatterikierroksensa aikana Ranskassa 240 036 ja Saksassa 9 180 katsojaa.


title: La Religieuse

text: "La Religieuse" on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 75% kriitikoista on antanut elokuvalle positiivisen arvosanan 5,9/10 keskiarvolla. Keräys perustuu 12 arviointiin. 137 käyttäjästä 59% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan neljän arvostelun perusteella elokuva on saanut 51 pistettä sadasta mahdollisesta. Internet Movie Databasen 1 175 käyttäjää on antanut elokuvalle keskiarvon 6,5/10.


title: La Religieuse

text: "La Religieuse" julkaistiin Ranskassa DVD:lle 4. syyskuuta 2013. Elokuva julkaistiin Saksassa niin DVD:lle kuin blu-rayllekin 10. huhtikuuta 2014.


title: Appalachiosaurus

text: Appalachiosaurus (nimen merkitys: ”Appalachian lisko”) on sukupuuttoon kuollut tyrannosaurisuku. Se eli myöhäisellä liitukaudella noin 80–76 miljoonaa vuotta sitten. "Appalachiosauruksen" jäänteitä on löydetty Alabaman osavaltiosta, Yhdysvalloista. "Appalachiosaurus" on ensimmäinen ja täydellisin itäisestä Yhdysvalloista löydetty tyrannosauri. Se on pienempi kuin sen sukulaiset "Albertosaurus" ja "Gorgosaurus".


title: Appalachiosaurus

text: "Appalachiosaurus" tarkoittaa "liskoa Appalachiasta", viitaten vuorialueeseen josta fossiilit on löydetty. Lajinimi "montgomeriensis" on annettu Alabamassa sijaitsevan Montgomeryn piirikunnan mukaan.


title: Appalachiosaurus

text: "Appalachiosauruksen" pituus oli 7–8 metriä. Sillä oli pitkä, kapea kallo, matala leuka ja todennäköisesti lyhyet, tyrehtyneet käsivarret, joissa molemmissa oli kaksi sormea. Varhaisissa rekonstruktioissa "Appalachiosauruksella" oli pitkät käsivarret joissa molemmissa oli kolme sormea, mutta ne ovat nykyään korjattu. "Appalachiosauruksella" oli pitkän kuonon päällä kuusi matalaa harjaa.


title: Appalachiosaurus

text: Ainoa tunnettu yksilö, tyyppinäyte, on keskenkasvuinen.


title: Appalachiosaurus

text: Tyyppinäytteen löysi geologi David King Montgomeryn piirikunnassa, Alabamassa heinäkuussa 1982. Se on noin 40-prosenttisesti täydellinen, ja sisältää osia kallosta ja alaleuasta, useita selkänikamia, osia lantiosta, ja suurimman osan molemmista takaraajoista. Keskenkasvuiseksi uskotun yksilön fossiililla mitattiin pituutta noin seitsemän metriä, ja elävänä dinosaurus painoi todennäköisesti vähän vaille tonnin. Nykyään jäänteet ovat McWane Centerissä Birminghamissa. Sekä suvun että lajin nimesivät paleontologit Thomas Carr, Thomas Williamson ja David Schwimmer vuonna 2005.


title: Appalachiosaurus

text: Alabamasta löydetyt suurikokoiset siemenet viittaavat siihen, että "Appalachiosaurus" eli sademetsän kaltaisessa ympäristössä.


title: Appalachiosaurus

text: Asiantuntijat uskovat maltillisen koon ja elinympäristön tyypin pakottaneen "Appalachiosauruksen" olemaan väijyvä saalistaja. Tiheäpuiset metsät ovat saattaneet estää "Appalachiosaurusta" saavuttamasta sen potentiaalista huippunopeutta. Sen sijaan se on saattanut odottaa puiden seassa saaliin lähestymistä. "Appalachiosaurus" on arviolta saavuttanut korkeimmillaan vain suunnilleen 13 kilometrin tuntinopeuden.


title: Appalachiosaurus

text: "Appalachiosauruksen" tyyppinäytteestä on löytynyt puremajälkiä, jotka ovat tulleet "Deinosuchus"-krokotiililta.


title: Firenzen metropolikaupunki

text: Firenzen metropolikaupunki () on maakuntatason hallintoalue Toscanan alueella Keski-Italiassa. Se korvasi vuoden 2015 alussa Firenzen maakunnan. Alueen pääkaupunki oli Firenze.


title: Firenzen metropolikaupunki

text: Metropolikaupungin pinta-ala on 3 514 km² ja asukasluku runsas miljoona. Siellä on 42 kuntaa.


title: Firenzen metropolikaupunki

text: Arnojoki virtaa alueen halki halki. Metropolikaupungin koillisosa sijaitsee Apenniineilla.


title: Ari Salminen

text:
Ari Osmo August Salminen (s. 15. maaliskuuta 1951 Jyväskylä) on Vaasan yliopiston professori emeritus, joka toimi yliopiston rehtorina.
Salminen syntyi myyntipäällikkö Osmo Edvin Salmisen ja vahtimestari Eeva Sanelma Niemosen perheeseen. Hänen puolisonsa vuodesta 1978 on Anja Carita Britschgi. Salminen tuli ylioppilaaksi Jyväskylän lyseosta 1971, suoritti Tampereen yliopistossa hallintotieteen kandidaatin tutkinnon 1975 ja lisensiaatin tutkinnon 1978 ja väitteli siellä hallintotieteen tohtoriksi 1981.


title: Ari Salminen

text: Tampereen yliopiston projektitutkijana Salminen työskenteli 1975–1977 ja on ollut siellä dosentti vuodesta 1983, Kuopion yliopiston dosentti hän on vuodesta 1985. Vieraileva tutkija useissa eri Itä-Euroopan maissa Salminen oli 1977–1982 ja samalla 1977–1981 Suomen Akatemian tutkimusassistentti. Vaasan yliopistossa hän toimi suunnittelijana 1981–1983 ja Helsingin yliopistossa vt. assistenttina 1983. Vaasan yliopiston vt. professori Salminen oli 1983–1988, apulaisprofessori (virkavapaalla) 1986–1988, julkishallinnon professori vuodesta 1988, vararehtori 1987–1990, dekaani 1992–1994 ja rehtori 1994–1998, minkä jälkeen hän palasi professorin tehtäviinsä.


title: Ari Salminen

text: Salmisen tutkimus- ja asiantuntijatyön kohteita ovat olleet hallintovertailut, julkinen johtaminen ja hallinnon ja johtamisen etiikka. Hän on julkaissut alaltaan paitsi useita kymmeniä tutkimuksia, myös opetusmateriaalia, kuten esimerkiksi teokset "Hallintotiede. Organisaatioiden hallinnolliset perusteet" (1995) ja "Julkisen toiminnan johtaminen. Hallintotieteen perusteet" (2004) sekä opetusjulkaisun "Julkisen johtamisen etiikka" (2010), joista kaikista on otettu useita painoksia.


title: Martti V. Terä

text: Martti Vihtori Terä (17. toukokuuta 1902 Pielisensuu – 4. kesäkuuta 1969) oli suomalainen everstiluutnantti ja toimitusjohtaja.


title: Martti V. Terä

text: Terä pääsi ylioppilaaksi Joensuun lyseosta 1920. Hänestä tuli reservin vänrikki 1923, vänrikki 1926, luutnantti 1927, kapteeni 1932, majuri 1940 ja everstiluutnantti 1941.


title: Martti V. Terä

text: Terä oli talvisodan aikana puolustusministeriön taisteluvälineosaston toimistoesiupseerinä 1939–1940. Jatkosodan aikana hän oli sotatalousesikunnan taisteluvälineosaston toimistoesiupseerinä 1941, Päämajan tykistösaston toimistopäällikkönä 1941–1942, Osasto Pajarin tykistökomentajana Suursaarella 1942, Sotatalousesikunnan taisteluvälineosaston toimistoesiupseerina 1942–1943 sekä viimeksi määrättynä Oy Dahlberg & Hilbert Ab:n sotamateriaaliosaston käyttöön 1943–1944.


title: Martti V. Terä

text: Terä oli Jersey & Co:n palveluksessa 1938–1939, Hän oli Oy Kapselo Ab:n perustaja ja yhtiön toimitusjohtaja 1940–1944 sekä Oy Myyntiyhtymän toimitusjohtaja 1941–1944. Sotien jälkeen Terä oli Ab Gegeten palveluksessa Tukholmassa 1947–1954 ja johti toiminimi Martti Terää Helsingissä 1954–1959. Hän oli sitten Oy Emtera Ab:n palveluksessa 1959–1967 sekä viimeksi Suomen keksinnöt ry:n ja Keksintöinstituutin sihteerinä ja toimitusjohtajana 1967–1969.


title: Nataset

text: Nataset ("Schismus") on heinäkasvien (Poaceae) heimoon kuuluva pieni kasvisuku. Sukuun kuuluu nykyisin viisi lajia.


title: Ottelin

text: Ottelin on sukunimi. Se on muun muassa seuraavien suomalaisten henkilöiden sukunimi:


title: Jourdon Anderson

text: Jourdon Anderson, joissakin lähteissä Jordan Anderson, (joulukuu 1825 Tennessee – 15. huhtikuuta 1907 Dayton, Ohio) oli yhdysvaltalainen vapautettu orja, joka saneli vastauskirjeen entiselle omistajalleen, eversti Patrick Henry Andersonille, tämän pyydettyä häntä tulemaan takaisin töihin tilalleen Yhdysvaltain sisällissodan päättymisen jälkeen. Vastauskirje julkaistiin sittemmin useissa sanomalehdissä eri puolilla Yhdysvaltoja. Kirjeen kuivaa huumoria ja purevan satiirista tyyliä on verrattu Mark Twainin satiiriin.


title: Jourdon Anderson

text: Jourdon Anderson syntyi joulukuussa 1825 Tennesseessä. Hänet myytiin noin 7–8 vuoden ikäisenä kenraali Paulding Andersonille (1803–1881), joka omisti tilan Wilsonin piirikunnan Big Springissä Tennesseessä. Hän periytyi kenraalin pojalle Patrick Henry Andersonille (1823–1867), mahdollisesti leikkitoveriksi ja henkilökohtaiseksi palvelijaksi, sillä he olivat suurin piirtein samanikäisiä.


title: Jourdon Anderson

text: Jourdon avioitui 1848 Amanda (Mandy) McGregorin kanssa. Amanda oli toinen P. H. Andersonin vaimon Mary A. McGregorin talouteen mukanaan tuomista orjista. Vielä ennen sotaa Andersonin tilalla asui viidessä talossa 32 orjaa, 19 miestä ja 13 naista. Vuonna 1864 Jourdon perheineen pakeni Andersonin tilalta, minkä jälkeen Nashvillen sotilaspoliisin päällikkö antoi hänelle vapaan paperit. Anderson jäi Nashvilleen, jossa hän työskenteli sairaalassa. Kesäkuussa 1865 hän muutti perheensä kanssa Daytoniin Ohioon, minne he asettuivat pysyvästi. Jourdon Anderson kuoli 81 vuoden ikäisenä vuonna 1907 ja hänen vaimonsa Amanda kuusi vuotta myöhemmin. Parille syntyi 11 lasta.


title: Jourdon Anderson

text: Patrick Henry Anderson kirjoitti kesällä 1865 Jourdonille kirjeen, jossa hän pyysi tätä palaamaan töihin Big Springsin tilalle. Vastauskirjeestä päätellen eversti Andersonin tila oli huonolla hoidolla ja hän itse taloudellisissa vaikeuksissa. Luku- ja kirjoitustaidoton Jourdon saneli 7. elokuuta työnantajalleen Valentine Wintersille eversti Andersonille tarkoitetun vastauskirjeen. Winters, joka oli abolitionisti, lähetti kopion kirjeestä julkaistavaksi ohiolaiseen "Cincinnati Commercial" -sanomalehteen. 22. elokuuta se julkaistiin myös "New-York Daily Tribune" -lehdessä, ja siitä tuli välittömästi kuuluisa. Se oli mukana myös Lydia Maria Childin kirjassa "The Freedmen’s Book".


title: Jourdon Anderson

text: Jourdon aloittaa vastauskirjeen kertoen kantaneensa huolta entisestä omistajastaan, sillä hän oli epäillyt, että eversti oli hirtetty, koska tämä oli tehnyt rikoksia pohjoisvaltioiden joukkoja kohtaan. Hän kertoo ikävöivänsä vanhaan kotiin, jossa ei ole uskaltanut lähdettyään käydä, sillä ”Henry” oli aikonut ampua hänet tilaisuuden tullen. Hän kuvailee viihtyvänsä nykyisissä oloissaan ja kertoo niistä tavalliseen elämään liittyvistä eduista, joita hänellä ei ollut aiemmin.


title: Jourdon Anderson

text: Anderson tekee kirjeessään vastatarjouksen eversti Andersonin pyyntöön: everstin tulisi maksaa hänelle ja hänen vaimolleen palkka siitä ajasta, jonka he tekivät työtä ilman korvausta. Suhteuttaessaan 32 työvuottaan omaan nykyiseen palkkaansa ja Amandan 20 työvuotta hänen nykyiseen palkkaansa Jourdon saa perittäväksi summaksi 11 680 dollaria (kuluttajahintaindeksin mukaan summa vastaisi noin 175 000 vuoden 2016 dollaria). Tämän jälkeen Jourdon esittää huolensa tyttäriensä turvallisuuden suhteen viitaten kahden nimeämänsä orjanaisen kohtaloon ja ”nuoriin isäntiin”. Lopuksi hän pyytää eversti Andersonia kertomaan ”...terveisiä George Carterille, ja kiittäkää häntä siitä kun otti pistoolin kädestänne, kun olitte ampumassa minua.”


title: Jourdon Anderson

text: Kirje edustaa tyyliltään kuivaa ja eleetöntä huumoria, jonka viljeminen oli tyypillistä alistetussa asemassa oleville orjille. Harvardin yliopiston professori Glenda Carpion mukaan ”orjien täytyi olla varuillaan sanomisissaan, koska heitä rangaistiin, jos heidät saatiin kiinni isäntäväen arvostelusta – joten he kehittivät hienostuneita kiertoilmauksia ja muita peittelykeinoja”.


title: Jourdon Anderson

text: Eversti P. H. Anderson ei päässyt taloudellisista huolistaan, vaan hän joutui myymään tilansa. Hän kuoli kaksi vuotta myöhemmin 44-vuotiaana.


title: Jourdon Anderson

text: Jourdanin poika, tohtori Valentine Winters Anderson perusti Daytoniin mustille tarkoitetun "Dayton Tattler" -sanomalehden. Hän oli runoilija Paul Laurence Dunbarin ystävä, ja Dunbarin tarinassa "The Wisdom of Silence" kerrotaan Jeremiah Anderson -nimisestä vapautetusta orjasta, joka torjuu entisen isäntänsä houkuttelut saada hänet takaisin tilalleen.


title: Jourdon Anderson

text: Professori Roy E. Finkenbine on kirjoittamassa Jourdon Andersonin elämäkertaa.


title: Hietalahdenranta

text: Hietalahdenranta () on katu Helsingissä Kampin ja Punavuoren kaupunginosissa. Se tekee mutkan Hietalahden perukassa olevan satama-altaan ympäri Bulevardin päässä.


title: Hietalahdenranta

text: Hietalahdenranta alkaa Punavuorenkadun kulmasta, josta etelään päin sen jatkeena on Telakkakatu. Se päättyy kohtaan, josta länteen johtaa Jätkäsaareen johtava Ruoholahdenkanavan ylittävä leveä silta, mistä eteenpäin katulinjaus pohjoiseen jatkuu Mechelininkatuna. Helsingin keskustasta Länsiväylälle johtava pääliikenneväylä kulkee osittain myös Hietalahdenrantaa pitkin.


title: Hietalahdenranta

text: Kadun varrella on rakennuksia pääasiassa itä- ja pohjoisreunalla, jossa osoitenumerot ovat parittomia. Rannan puolella on kadun alkupäässä huoltoasema ja toisessa päässä ravintola Merimakasiini. Vanhaa rakennuskantaa on satama-altaan pohjoispuolella. Rakennuksissa on ollut muun muassa Kaj Eräjuuren Haka-Auto, Yhtyneet Kuvalehdet ja Otavan kirjapaino. Uutta rakennuskantaa on Sinebrychoffin puretun rakennuksen tontilla satama-altaan itäpuolella.


title: Hietalahdenranta

text: Ravintola Salve sijaitsi aiemmin Hietalahdenranta 11:ssä, josta se syksyllä 2016 siirtyi Hietalahdenranta 5:een.


title: Hietalahdenranta

text: Kadun nimi johtuu viereisen merenlahden, Hietalahden nimestä. Sen ruotsinkielinen nimi vahvistettiin ensimmäisen kerran vuonna 1836 muodossa SandviksQuain. Vuonna 1887 otettiin jo käyttöön nykyinen muoto Sandvikskajen. Seuraavana vuonna katu jaettiin kahteen osaan, jotka saivat nimet Sandviks norra kajen ja Sandviks södra kajen, joille vuonna 1909 vahvistettiin myös suomenkieliset nimet Hietalahden pohjoinen rantakatu ja Hietalahden etelärantakatu. Vuonna 1928 ne jälleen yhdistettiin, ja katu sai nykyisen nimensä Hietalahdenranta.


title: Movement in Still Life

text: Movement in Still Life on yhdysvaltalaisen electronica-artistin BT:n kolmas studioalbumi. Se julkaistiin Yhdistyneessä kuningaskunnassa vuonna 1999. Yhdysvalloissa julkaistu albumin muokattu versio julkaistiin vuonna 2000. Albumin singlet olivat ”Godspeed”, ”Dreaming” ja Yhdysvalloissa ”Never Gonna Come Back Down”.


title: Call of Juarez (pelisarja)

text: Call of Juarez on Techlandin kehittämä villiin länteen sijoittuva ammuntapelien sarja.


title: Nouga

text: Nouga on maalaiskunta Koulikoron alueen Kangaban piirissä Malissa. Sen keskuskylä Banancoro sijaitsee Nigerjoen rannalla 40 kilometriä Kangabasta lounaaseen. Kunnassa on 11 100 ja keskuskylässä 2 900 asukasta (vuonna 2009, väestönlaskenta).


title: Nouga

text: Nougan kunnan pinta-ala on 606,65 neliökilometriä. Se rajoittuu pohjoisessa Kangaban piirin Kaniogon ja Séléfougoun ja idässä Sikasson alueen Yanfolilan piirin Tagandougoun ja Sankaranin kuntiin sekä etelässä ja lännessä Guineaan. Kunnan läpi virtaa Nigerjoki. Seutu kuuluu Guinean ilmastovyöhykkeeseen.


title: Nouga

text: Kuntaan kuuluu kuusi kylää. Asukkaat ovat etupäässä mandinkoja. Lisäksi on bambaroita, fulbeja, somonoja, bozoja, soninkeja ja maureja.


title: Nouga

text: Kunnan läpi kulkee Bamakon ja Guinean rajan välinen maantie, joka on kulkukelpoinen vain kuivaan aikaan. Sadeaikaan liikennevälineinä toimivat veneet.


title: Nouga

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, maissi, durra ja hirssi. Myytäväksi kasvatetaan maapähkinää, puuvillaa, tupakkaa, lehmänpapua ja vihanneksia. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, kullankaivuuta, kaupankäyntiä ja käsityöammatteja.


title: Nouga

text: Palveluihin kuuluvat neljä alakoulua, kaksi yläkoulua ja Tombolan terveyskeskus. Vesihuolto käsittää kaivoja, porakaivoja ja vesiposteja.


title: Matti Puurtinen

text: Veli Matti Puurtinen (31. toukokuuta 1949 Savonlinna – 24. lokakuuta 2017 Tampere) oli suomalainen muusikko, kapellimestari ja säveltäjä. Hänet tunnettiin erityisesti Suomen euroviisusävelmistä ”La dolce vita” (1989, es. Anneli Saaristo) ja ”Tule luo” (1993, es. Katri Helena). 1970-luvun loppupuolen Puurtinen toimi Turun kaupunginteatterin kapellimestarina, ja hän on säveltänyt musiikin noin 40 näytelmään. Hänen iskelmäsävellystuotantonsa käsittää 400–500 laulua, joita ovat levyttäneet muiden muassa Lea Laven, Anita Hirvonen, Reijo Kallio, Kake Randelin, Marion ja Anneli Saaristo. Televisiossa Puurtista on nähty ja kuultu Yle TV2 -kanavan ohjelmissa kuten "Tammerkosken sillalla", "Thilia Thalia" ja "Tuttu Juttu Show".


title: Matti Puurtinen

text: Savonlinnan lähellä varttunut Puurtinen lähti ylioppilastutkinnon jälkeen Jyväskylään opiskelemaan pianonsoittoa, orkesterinjohtoa, teoriaa ja musiikkitiedettä. Hän pääsi vuonna 1975 Turun kaupunginteatterin kapellimestariksi mutta jäi freelanceriksi vuonna 1979.


title: Matti Puurtinen

text: 2000-luvulla Puurtisen elämää alkoivat vaikeuttaa tinnitus ja ääniyliherkkyys. Niinpä hän esiintymisten sijasta keskittyikin yhä enemmän säveltämiseen. Vuonna 2016 hänelle myönnettiin taiteilijaeläke. Puurtisella on kaksi jo aikuista tytärtä.


title: Asphalte

text: Asphalte (kansainvälisesti "Macadam Stories") on vuonna 2015 ensi-iltansa saanut Samuel Benchetritin ohjaama ranskalainen draamakomediaelokuva, jonka pääosissa ovat Isabelle Huppert, Gustave Kervern, Valeria Bruni Tedeschi, Jules Benchetrit, Tassadit Mandi ja Michael Pitt.


title: Asphalte

text: "Asphalte" perustuu Samuel Benchetritin omaelämäkerrallisen "Les Chroniques de l’Asphalte" -romaanin ensimmäiseen osaan (2005), jonka pohjalta Benchetrit ja Gábor Rassov sovittivat elokuvan käsikirjoituksen. Elokuvan tuottajina olivat Julien Madon, Marie Savare de Laître ja Ivan Taïeb. Elokuva sai ensi-iltansa vuoden 2015 Cannesin elokuvajuhlilla "Séances spéciales" -esityssarjassa. Samuel Benchetrit ja Gábor Rassov saivat César-ehdokkuuden parhaasta sovitetusta käsikirjoituksesta.


title: Asphalte

text:
Pariisilaisessa lähiötalossa seurataan kolmea tarinaa kuuden toisilleen tuntemattoman ihmisen yllättävästä kohtaamisesta: pääseekö valokuvaaja Sternkowitz (Gustave Kevern) ylös pyörätuolista ja pystyykö hän löytämään rakkauden yöhoitajan (Valeria Bruni-Tedeschi) kanssa? Onnistuuko hyljeksitty teini-ikäinen Charly (Jules Benchetrit) auttamaan takavuosien tähtinäyttelijää (Isabelle Huppert) saamaan taas elokuvaroolin? Ja mitä tapahtuu John McKenzielle (Michael Pitt), amerikkalaisastronautille, joka putoaa taivaalta talon katolle ja pääsee luottavaisen rouva Hamidan (Tassadit Mandi) huolehdittavaksi?
"Asphalten" kuvaukset alkoivat 15. joulukuuta 2014 ja päättyivät 6. helmikuuta 2015. Elokuva kuvattiin Colmarin kaupungissa Haut-Rhinin departementissa. Elokuvan tuotantoyhtiöinä olivat La Caméra Deluxe, Maje Productions ja Single Man Productions. "Asphalten" virallinen traileri julkaistiin 17. elokuuta 2015.


title: Asphalte

text: "Asphalte" sai ensi-iltansa Cannesin elokuvajuhlilla Ranskassa 17. toukokuuta 2015. Elokuva sai teatteriensi-iltansa Ranskassa 7. lokakuuta 2015, oli Paradis Filmsin teatterilevittämä ja keräsi teatterikierroksensa aikana 99 571 katsojaa. Elokuva sai ranskalaisilta elokuvakriitikoilta ja yleisöltä myönteisen vastaanoton. "Asphalte" ei saanut Suomessa teatteriensi-iltaa, mutta se esitettiin vuoden 2016 Espoo Cinén elokuvajuhlilla.


title: Bentsnidatsoli

text: Bentsnidatsoli (CHNO) on nitroimidatsolijohdannaisiin kuuluva orgaaninen yhdiste. Yhdistettä käytetään lääketieteessä Chagasin taudin hoitoon. Bentsnidatsoli on WHO:n ylläpitämällä listalla tärkeimmistä lääkeaineista.


title: Bentsnidatsoli

text: Bentsnidatsoli on huoneenlämpötilassa kellertävää kiteistä ainetta. Yhdiste liukenee vain vähäisessä määrin veteen, etanoliin tai asetoniin.


title: Bentsnidatsoli

text: Bentsnidatsoli on tehokas alkueläimiä kuten Chagasin tautia aiheuttavaa "Trypanosoma cruzi"-lajia vastaan. Lääkeaineen tarkka vaikutusmekanismi ei ole täysin tiedossa. Se voi muuntua loisissa aminoimidatsolijohdannaiseksi, joka sitoutuu muun muassa loisen DNA:han, proteiineihin ja lipideihin ja täten häiritsee solun prosesseja. Bentsnidatsoli on tehokas Chagasin taudin hoidossa sekä akuutin että kroonisen vaiheen hoidossa. Sitä voidaan myös käyttää loisen leviämisen ehkäisyyn esimerkiksi elinsiirtojen yhteydessä.


title: Bentsnidatsoli

text: Tyypillisiä bentsnidatsolin aiheuttamia haittavaikutuksia ovat ruuansulatuskanavan oireet ja huonovointisuus. Myös allergiset oireet ovat mahdollisia. Vakavampia haittavaikutuksia ovat polyneuropatia ja granulosytopenia.


title: Pelastuksen kenttäjohtamisjärjestelmä

text: Pelastuksen kenttäjohtamisjärjestelmä on pelastustoimen käytössä oleva tietojärjestelmä, jolla pelastustoimen kenttäjohtaja voi helposti hallita tilanteita. Sama järjestelmä on usein käytössä myös poliisilla ja ensihoidolla. Kenttäjohtamisjärjstelmä yhdistyy myös viranomaisverkko Virveen. Pelastuksen kenttäjohtamisjärjestelmä tunnetaan myös lyhenteellä Peke.


title: Pelastuksen kenttäjohtamisjärjestelmä

text: Peke sisältää kartan, jolla näkyy kaikki alueella olevat yksiköt.


title: Because Music

text: Because Music on vuonna 2005 perustettu levy-yhtiö, jonka pääkonttorit sijaitsevat Pariisissa ja Lontoossa. Sen perusti Virgin Records Francen ja EMI Continental Europen entinen puheenjohtaja Emmanuel de Buretel.


title: Because Music

text: Because Music omistaa yksinoikeuden kaikille Ed Banger Recordsin ja Phantasyn artisteille.


title: Jak & Daxter: Kadonnut maailma

text: Jak & Daxter: Kadonnut maailma () on High Impact Gamesin kehittämä jatko-osa "Jak and Daxter" -pelisarjaan.


title: Jak & Daxter: Kadonnut maailma

text: Peli on julkaistu vuonna PlayStation 2:lle ja PlayStation Portablelle.


title: Jak & Daxter: Kadonnut maailma

text: Peli on dubattu suomenkielelle.


title: Jak & Daxter: Kadonnut maailma

text: Suomenkieliset äänet:


title: Pedro Winter

text: Pedro Winter (s. Pierre Winter, 21. huhtikuuta 1975 Pariisi, Ranska), tunnettu myös taiteilijanimeltään Busy P, on ranskalainen DJ, tuottaja, levy-yhtiön omistaja ja manageri. Winter oli Daft Punkin managerina vuodesta 1996 vuoteen 2008. Hän omistaa Ed Banger Records -levy-yhtiön.


title: Kaniogo

text: Kaniogo on maalaiskunta Koulikoron alueen Kangaban piirissä Malissa. Sen keskuskylä Kéniégoué sijaitsee Nigerjoen rannalla 30 kilometriä Kangabasta lounaaseen. Kunnassa on 16 800 ja keskuskylässä 2 800 asukasta (vuonna 2009, väestönlaskenta).


title: Kaniogo

text: Kaniogon kunta rajoittuu pohjoisessa Kangaban piirin Benkadin ja Minidianin, idässä Maramandougoun ja Séléfougoun ja etelässä Nougan kuntiin sekä lännessä Guineaan. Kunnan läpi virtaavat Niger ja sen sivujoki Fié.


title: Kaniogo

text: Kuntaan kuuluu 11 kylää. Asukkaista 96 % on mandinkoja. Lisäksi on fulbeja, soninkeja ja bambaroita.


title: Kaniogo

text: Kéniégouén kautta kulkee Kangabasta Guinean rajalle johtava maantie. Paikallisia elinkeinoja ovat maanviljely, karjanhoito, kalastus, pienimuotoinen kaupankäynti ja perinteisin menetelmin tapahtuva kullankaivuu. Tärkeimmät viljelykasvit ovat maissi, riisi, maapähkinä, durra, puuvilla, hirssi ja fonio. Kéniégouéssa ja kolmessa muussa kylässä pidetään viikottaiset markkinat.


title: Kaniogo

text: Kunnassa toimii kymmenen alakoulua, kaksi yläkoulua, koulutus- ja kehittämiskeskuksia (CED) ja lukutaitokeskuksia. Terveyspalveluihin kuuluu kaksi terveyskeskusta ja kolme ensiapuasemaa. Nuorisoa varten on perustettu kolme kulttuurikeskusta. Kaikissa kylissä on juomavesijärjestelmät, joista osa toimii aurinkopaneelien tuottamalla sähköllä. Myös kunnantalossa on sähkö.


title: Casa Alberto

text: Casa Alberto on ravintola, joka sijaitsee Madridissa osoitteessa Calle de las Huertas 18. Ravintola sijaitsee samalla paikalla, missä Miguel de Cervantes asui ja kirjoitti romaanejaan. Casa Alberto on avattu vuonna 1827. Madridin ensimmäinen demokraattisesti valittu pormestari Enrique Tierno Galván kävi ruokailemassa ravintolassa lähes päivittäin.


title: Oneohtrix Point Never

text: Daniel Lopatin (s. 25. heinäkuuta 1982 Wayland, Massachusetts, Yhdysvallat), tunnettu paremmin taiteilijanimeltään Oneohtrix Point Never, on yhdysvaltalainen experimental-muusikko, säveltäjä ja tuottaja, joka asuu tätä nykyä Brooklynissa. Lopatinin vanhemmat ovat Venäjältä.


title: Raphael Lemkin

text: Raphael Lemkin () oli Puolan juutalainen asianajaja ja Holodomorin vastustaja. Hän kuoli sydänkohtaukseen 28. elokuuta 1959.


title: Messages from Finland

text: Messages from Finland: The Exciting Book about the Experiences of a Foreign Student in Finland on Sierra Leonesta Suomeen muuttaneen kirjailijan Lammin Sullayn esikoisteos, joka julkaistiin lokakuussa 1996. Kirjassa Sullay kertoo kokemuksistaan Suomeen muuttaneena maahanmuuttajana 1990-luvulla ja ottaa esille senaikaiseen Suomen politiikkaan ja yhteiskuntaan liittyviä asioita maahanmuuttajan näkökulmasta.


title: Hiekkaheinät

text: Hiekkaheinät ("Ammochloa") on heinäkasvien (Poaceae) heimoon kuuluva pieni kasvisuku. Sukuun lasketaan nykyisin kuuluvaksi kolme lajia. Suvun lajeja on aiemmin nimetty myös toppojen ("Koeleria"), koiranheinien ("Dactylis") ja lupikoiden ("Sesleria") sukuihin kuuluviksi. Suvun lajit kasvavat Välimeren alueella ja Lähi-Idässä.


title: Skinkkimäiset

text: Skinkkimäiset (Scincomorpha) on liskojen osalahko kladissa Scleroglossa. Se sisältää seitsemän heimoa: Cordylidae, Gerrhosauridae, Gymnophthalmidae, Lacertidae, Scincidae, Teiidae ja Xantusiidae.


title: Café Pepe Botella

text: Café Pepe Botella on ravintola, joka sijaitsee Madridissa Plaza del Dos de Mayo -nimisen aukion kulmassa osoitteessa Calle de San Andrés 12. Ravintola avattiin 1900-luvun puolivälissä.


title: Café Pepe Botella

text: Ravintola on saanut nimensä Napoleonin veljen Joseph Bonaparten mukaan. Joseph Bonaparte tunnettiin nimellä "Pepe Botella".


title: Café Pepe Botella

text: Espanjalainen elokuvaohjaaja Mateo Gil käytti ravintolaa kuvauspaikkana elokuvassaan "Nadie Conoce a Nadi". Alejandro Amenábar kävi ravintolassa 1990-luvulla, samoin kuin eräät muut lahjakkaat ohjaajat.


title: Interflugin lento 1107

text: Interflugin lento 1107 oli Interflugin tilauslento Stuttgartista Leipzigiin. Lennolla 1. syyskuuta 1975 käytetty Tupolev Tu-134 syöksyi maahan laskeutuessaan Leipzig-Hallen lentoasemalle.


title: Interflugin lento 1107

text: Lennolla oli matkustajana 28 länsisaksalaista, jotka olivat matkalla Leipzigin kevätmessuille. Sää oli huono, ja miehistö lensi tarkkuustutkalähestymistä Leipzigiin. Tutkalennonjohtaja ei kuitenkaan seurannut lentoa viimeisten 3 200 metrin aikana. Lisäksi miehistö ei tarkistanut päätöksentekokorkeuttaan lennonjohdolta. Kone laskeutui liukupolun alapuolelle, osui radioantenniin ennen kiitotien alkua, kääntyi ympäri ja syöksyi maahan. Koneen ohjaamo irtosi, eivätkä miehistön jäsenet loukkaantuneet vakavasti. Matkustamo sen sijaan syttyi palamaan. Onnettomuudessa kuoli 24 matkustajaa ja kolme miehistön jäsentä, eli yhteensä 27 koneessa olleesta 34 henkilöstä.


title: Interflugin lento 1107

text: Onnettomuuden jälkeen koneen kapteeni sai viiden vuoden vankeustuomion laiminlyönneistä ja muut lentäjät sekä tutkalennonjohtaja kolme vuotta kukin. Perämies ja suunnistaja jatkoivat myöhemmin Interflugin palveluksessa, mutta kapteeni siirrettiin työskentelemään lennonjohdossa.


title: Replica (albumi)

text: Replica on yhdysvaltalaisen elektronisen musiikin artistin Oneohtrix Point Neverin viides studioalbumi, joka julkaistiin 8. marraskuuta 2011 levy-yhtiöllä Mexican Summer. Albumi pääsi Billboardin sekä Top Heartseekersin kymmenen parhaimman dance/electronic -albumeiden joukkoon.


title: Lupikat

text: Lupikat ("Sesleria") on heinäkasvien (Poaceae) heimoon kuuluva kasvisuku. Sukuun kuuluu noin 30 lajia.


title: Lupikat

text: Lupikat ovat monivuotisia, matalahkoja ja kasvutavaltaan mätästäviä heiniä. Niiden varret ovat pystyjä sekä kaljuja, ja lehdet ovat lyhyitä, teräväkärkisiä sekä yläpinnaltaan siniharmaita. Varsilehdet ovat vain 1–2 cm pitkiä ja kieleke on kalvomainen. Kukinto on tiheä sekä munanmuotoinen ja sen tyveä ympäröi leveä suojuslehti. Tähkylät ovat tasaisia ja kaksi- tai kolmekukkaisia. Tähkylöiden kaleet ovat kalvomaisia ja ulkohelpeet viisisuonisia.


title: Lupikat

text: Lupikoiden ("Sesleria") suku on nimetty 1700-luvun lopulla eläneen italialaisen lääkärin Leonardo Sesleron mukaan.


title: Lupikat

text: Suvun lajeista Suomessa tavataan vain sinilupikkaa ("Sesleria caerulea"), jota kasvaa Suomessa lähinnä vain Ahvenanmaalla.


title: Aeroflotin lento 512

text: Aeroflotin lento 512 oli Aeroflotin reittilento Ammanista Beirutin ja Jerevanin kautta Moskovaan. Lennolla 30. kesäkuuta 1973 käytetty Tupolev Tu-134A ajautui ulos kiitotieltä Ammanin lentoasemalla miehistön yritettyä keskyttää lentoonlähdön liian myöhään. Onnettomuudessa kuoli yhdeksän ihmistä.


title: Aeroflotin lento 512

text: Lennolla 512 onnettomuuspäivänä käytetty kone oli Tupolev Tu-134A, rekisteritunnukseltaan CCCP-65668. Se toimitettiin Aeroflotin Armenian osastolle uutena 1. lokakuuta 1971. Onnettomuuteen mennessä sille oli kertynyt 2 822 lentotuntia.


title: Aeroflotin lento 512

text: Lennolla 512 oli seitsemän miehistön jäsentä ja 78 matkustajaa, joista 12 lapsia. Se aloitti lentoonlähdön Ammanin kansainvälisen lentoaseman kiitotieltä 24 kello 13.37 paikallista aikaa. Koneen nopeus kasvoi 265 kilometriin tunnissa, ja ohjaaja alkoi nostaa koneen nokkaa. Hän huomasi kuitenkin nopeuden pudonneen yhtäkkiä 240 kilometriin tunnissa, päätteli, että kyse on moottoriviasta ja keskeytti lentoonlähdön. Kiitotietä oli tässä vaiheessa jäljellä enää noin 500 metriä, eikä se riittänyt koneen pysäyttämiseen. Kiitotien loputtua kesken kone putosi rotkoon, osui puihin ja törmäsi lopulta yksikerroksiseen betonirakennukseen 290 metrin päässä kiitotien päästä. Koneen nokka päätyi rakennuksen sisään ja runko katkesi kolmeen osaan. Suunnistaja, radisti sekä talossa olleet kolme aikuista ja neljä lasta kuolivat onnettomuudessa. Matkustajat loukkaantuivat joko lievästi tai eivät lainkaan.


title: Aeroflotin lento 512

text: Tutkinnassa todettiin, että molemmat moottorit toimivat normaalisti. Vaikka toinen moottoreista olisikin lakannut toimimasta, nopeus ei olisi laskenut vaan jatkanut kasvamistaan hitaammin. Tutkintalautakunta totesi, että ohjaajan havainto nopeuden laskemisesta saattoi olla virheellinen subjektiivinen käsitys. Hän oli päättänyt lähteä lentoon hieman tarvittavaa suuremmalla nopeudella, noin 270–275 km/h. Niinpä hän oli valmistautunut siihen, että nokkaa nostettaessa nopeus olisi noin 270 km/h. Koska nopeus olikin pienempi, hän sai sen vaikutelman, että nopeus oli laskenut. Koska hän tiesi, että kiitotietä ei ollut paljon jäljellä ja tunsi sen päässä olevan vaikean maaston, hänen oli tehtävä paineen alla nopea päätös. Hän päätteli nopeuden laskun johtuvan moottoriviasta ja keskeytti lentoonlähdön.


title: Aeroflotin lento 512

text: Lautakunta totesi myös, että Ammanissa onnettomuuden aikaan näkynyt osittainen auringonpimennys saattoi osaltaan vaikuttaa onnettomuuteen. Valon intensiteetin muutos saattoi vaikuttaa ohjaajan psykofysiologiseen tilaan päätöksenteon hetkellä.


title: Markku Lukka

text:
Markku Juhani Lukka (s. 28. syyskuuta 1946 Loimaa) on Lappeenrannan teknillisen yliopiston sovelletun matematiikan professori emeritus, joka toimi pitkään yliopiston rehtorina.
Lukka syntyi Kaarlo Lukan ja Elsa Maria Liekarin perheeseen. Hän tuli ylioppilaaksi Loimaan yhteiskoulusta 1964, suoritti Turun yliopistossa filosofian kandidaatin tutkinnon 1969 ja lisensiaatin tutkinnon 1971 ja väitteli siellä filosofian tohtoriksi 1971. Sotilasarvoiltaan Lukka on reservin majuri. Eläkkeelle jäätyään Lukka innostui maalaamisesta ja on muun muassa pitänyt teoksistaan taidenäyttelyn aviovaimonsa Leena Sjöblomin kanssa. Hän oli aiemmin, vuodesta 1971 alkaen, naimisissa professori Anita Lukan kanssa tämän kuolemaan saakka.


title: Markku Lukka

text: Lukka toimi Turun yliopistossa eri tehtävissä 1968–1971, Suomen Akatemian tutkimusassistenttina ja samalla Turun yliopiston assistenttina hän työskenteli 1972–1974. Sovelletun matematiikan lehtori ja vs. apulaisprofessori Turun yliopistossa hän oli 1974–1975 ja sitten Lappeenrannan teknillisen korkeakoulun matematiikan ja sovelletun matematiikan apulaisprofessori 1976–1996, tietojenkäsittelyopin vs. apulaisprofessori 1985–1986, vs. professori 1990–1991 ja sovelletun matematiikan professori vuodesta 1997. Lukka toimi korkeakoulun hallituksen ja opetus- ja tutkimusneuvoston jäsenenä, laitosjohtajana sekä vararehtorina ennen vuonna 1998 alkanutta rehtorin kauttaan.


title: Valley of Love

text: Valley of Love (; Belgiassa myös "The Valley of Love") on vuonna 2015 ensi-iltansa saanut Guillaume Nicloux’n ohjaama ja käsikirjoittama ranskalais-belgialainen draamaelokuva, jonka pääosia näyttelevät Isabelle Huppert ja Gérard Depardieu. Elokuvan tuottajina olivat Sylvie Pialat, Benoît Quainon, Cyril Colbeau-Justin ja Jean-Baptiste Dupont.


title: Valley of Love

text: "Valley of Love" sai ensi-iltansa vuoden 2015 Cannesin elokuvajuhlilla, missä Guillaume Nicloux oli ehdokkaana pääkilpailussa parhaan elokuvan Kultaisen palmun saajaksi. Elokuva voitti yhden César-palkinnon kolmesta ehdokkuudestaan; Christophe Offenstein palkittiin parhaan kuvauksen Césarilla. Isabelle Huppert ja Gérard Depardieu saivat roolisuorituksistaan parhaan nais- ja miespääosan César-ehdokkuudet.


title: Valley of Love

text: Gérard ja Isabelle (Gérard Depardieu ja Isabelle Huppert) ovat näyttelijöitä ja entinen pariskunta, joka on jatkanut elämäänsä omilla tahoillaan. He tapaavat toisensa vuosien jälkeen saapuessaan suosittuun turistikohteeseen Kalifornian Kuolemanlaaksoon määrättynä päivänä aikuisen, puoli vuotta aikaisemmin itsemurhan tehneen poikansa Michaelin viimeisestä toivomuksesta. Vanhemmat noudattavat Michaelin jättämiä selittämättömiä ohjeita ja viettävät päivänsä Kuolemanlaakson eri osissa armottomasti porottavan auringon alla. Isabelle havannoi toiveikkaasti merkkejä pojastaan, kun taas äreä Gérard suhtautuu niihin skeptisemmin.


title: Valley of Love

text: "Valley of Loven" kuvaukset alkoivat Kaliforniassa, Yhdysvalloissa 8. syyskuuta ja päättyivät 27. syyskuuta 2014. Elokuva kuvattiin työnimellä "The Valley of Love" Kuolemanlaakson kansallispuistossa ja Furnace Creekin väestönlaskennallisessa asuinpaikassa Kaliforniassa. Elokuvan budjettina oli 2,9 miljoonaa euroa ja sen tuotantoyhtiöinä olivat ranskalaiset Les films du Worso ja LGM Productions. Elokuvaa oli tuottamassa myös ranskalaiset France 3 Cinéma, DD Productions ja Cinéfeel Prod sekä belgialainen Scope Pictures. "Valley of Loven" virallinen traileri julkaistiin 7. toukokuuta 2015.


title: Valley of Love

text: "Valley of Love" sai ensi-iltansa Cannesin elokuvajuhlilla Ranskassa 22. toukokuuta 2015. Elokuva sai teatteriensi-iltansa Ranskassa ja Belgiassa 17. kesäkuuta 2015. Le Pacte oli elokuvan teatterilevittäjänä Ranskassa ja Alternative Films Belgiassa. Elokuva keräsi teatterikierroksensa aikana Ranskassa 196 727 katsojaa ja tuotti lähes 1,2 miljoonan dollarin lipputulot. "Valley of Love" ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlien "Ranskalainen kosketus" -esityssarjassa Helsingissä 20. syyskuuta 2015.


title: Valley of Love

text: "Valley of Love" on saanut elokuvakriitikoilta myönteisen vastaanoton. Rotten Tomatoes -sivuston mukaan 73% kriitikoista on antanut elokuvalle positiivisen arvosanan 6,3/10 keskiarvolla. Keräys perustuu 49 arviointiin. 175 käyttäjästä 56% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan 13 arvostelun perusteella elokuva on saanut 59 pistettä sadasta mahdollisesta. Internet Movie Databasen 1 308 käyttäjää on antanut elokuvalle keskiarvon 5,8/10.


title: Valley of Love

text: "Valley of Love" julkaistiin Ranskassa niin DVD:lle kuin blu-rayllekin 4. marraskuuta 2015.


title: Paradise

text: Paradise voi tarkoittaa ainakin seuraavia:


title: Lukka

text: Lukka on sukunimi. Se on muun muassa seuraavien suomalaisten henkilöiden sukunimi:


title: Nikolaus Poppe

text: Nikolaus Poppe (venäjäksi: Николай/Николас Николаевич Поппе, Nikolai/Nikolas Nikolajevitš Poppe, 27. heinäkuuta 1897 – 8. elokuuta 1991) oli tärkeä venäläinen kielitieteilijä. Hänet on usein mainittu nimellä NN Poppe akateemisissa julkaisuissa. Poppe kannatti altailaisten kielten hypoteettista kielikuntaa, joihin olisivat kuuluneet mongoli, turkki, tunguusikielet sekä mahdollisesti korean kieli.


title: Nikolaus Poppe

text: Poppe syntyi Kiinassa, jossa hänen isänsä toimi Venäjän konsulina. Poppen lapsuutta ja nuoruutta leimasi sota: Boksarikapina, Venäjän-Japanin sota, Ensimmäinen maailmansota ja Venäjän sisällissota, joka johti neuvostohallinnon syntyyn. Myöhemmin hän koki Stalinin vainot ja toisen maailmansodan.


title: Nikolaus Poppe

text: Poppe alkoi opettaa itämaisia kieliä vuonna 1920. Vuonna 1923 hän jatkoi opetustyötä Leningradin yliopistossa. Vuonna 1931 hänet nimitettiin Neuvostoliiton tiedeakatemian Mongolian tutkimuksen instituutin itämaisten kielten osastonjohtajaksi. Vuonna 1933 hänet valittiin Neuvostoliiton tiedeakatemian ulkojäseneksi.


title: Nikolaus Poppe

text: Toisen maailmansodan aikana Poppe asui Kaukasiassa, alueella, joka oli saksalaisten miehittämä. Poppe toimi tulkkina paikallisen väestön ja saksalaisten hyökkääjien välillä. Kun saksalaiset vetäytyivät, hän ja hänen perheensä, jolla oli myös mahdollisuus jäädä Neuvostoliittoon, muuttivat kuitenkin vuonna 1943 Berliiniin.


title: Nikolaus Poppe

text: Poppe aloitti työt SS:n Wannsee Instituutissa, jossa tutkittiin Neuvostoliiton politiikkaa ja taloutta.


title: Nikolaus Poppe

text: Sodan jälkeen hän vietti useita vuosia maan alla piilossa Neuvostoliiton viranomaisilta. Vuonna 1949 Poppe onnistui pääsemään siirtolaiseksi Yhdysvaltoihin, jossa hän pääsi opettajaksi Washingtonin yliopiston Kaukoidän ja Venäjän instituuttiin. Hän työskenteli siellä jääden eläkkeelle vuonna 1968.


title: Nikolaus Poppe

text: Vuonna 1968 hän sai Bonnin yliopiston kunniatohtorin arvon. Hänet valittiin Suomen tiedeakatemian ulkojäseneksi vuonna 1968 ja uudelleen vuonna 1977.


title: Nikolaus Poppe

text: Vuonna 1989 Keski- ja Sisä-Aasian tutkimuksesta kiinnostunut ryhmä jatko-opiskelijoita perusti ensimmäisen Nicholas Poppe Symposiumin. Poppe osallistui ensimmäiseen kokoukseen vuonna 1989 ja toiseen vuonna 1990. Hänet kutsuttiin kolmanteen kokoukseen toukokuussa 1991, mutta hän ei voinut osallistua terveydellisistä syistä.


title: Nikolaus Poppe

text: Poppe kuoli kesäkuussa 1991 Seattlessa 94-vuotiaana.


title: Nikolaus Poppe

text: Poppe puhui sujuvasti mongolia ja perehtyi Mongolian suulliseen perinteeseen sekä kirjallisuuteen. Hänen tutkimuksensa keskittyi uralilais-altailaisiin kieliin ja kansanperinteeseen. Hän kirjoitti khalkha-mongolin, buriat-mongolin, Jakuutin alar-murteen sekä baškiirin kielestä ja kulttuurista.


title: Nikolaus Poppe

text: Poppen Mongolian suullisen kirjallisuuden julkaisuihin kuuluu yksitoista mongolinkielisten eeposten kokoelmaa, sananparsia, lauluja ja satuja.


title: Nikolaus Poppe

text: Vuoden 1949 jälkeen Poppe julkaisi venäjän lisäksi myös saksaksi ja englanniksi. Kielestä riippumatta hänen kirjoituksensa oli yksinkertaista ja selkeää. Hänen työnsä ovatkin helposti ymmärrettäviä niin asiantuntijoiden kuin maallikkojen keskuudessa.


title: Nikolaus Poppe

text: Poppe oli poikkeuksellisen tuottelias tutkija. Bibliografia vuosilta 1924-1987 sisältää 284 kirjaa ja artikkelia sekä 205 kirja-arvostelua. Vuosina 1949–1968 hän opetti 16-17 tuntia viikossa ja teki kesäisin tutkimusta kirjoittaen 217 työtä, joista yli 40 kirjaa. Korkean tuottavuuden salaisuuttaan hän leikillisesti kuvaili: kun muut nauttivat ”Seattlen kauniista maisemista, kiipeillen vuorilla tai purjehtien vesillä”, ”hän istuu pöytänsä ääressä kuluttaen kirjoituskoneen toisensa jälkeen, kun muilla ihmisillä kuluvat kengät”.


title: Zvi Griliches

text: Hirsh Zvi Griliches (12. syyskuuta 1930 – 4. marraskuuta 1999) oli liettualais-yhdysvaltalainen taloustieteilijä ja taloustieteen professori (Paul M. Warburg Professor) Harvardin yliopistossa. Hän oli johtavia teknologisen kehityksen tutkijoita. Griliches sai John Bates Clark -mitalin vuonna 1965.


title: Librevillen lento-onnettomuus 1977

text: Librevillen lento-onnettomuus 1977 tapahtui 2. huhtikuuta 1977, kun Aviogenex-lentoyhtiön Tupolev Tu-134A-1 syöksyi maahan miehistön yrittäessä laskeutua Librevilleen.


title: Librevillen lento-onnettomuus 1977

text: Kone oli rahtilennolla Frankfurt am Mainista Librevilleen. Lastina oli lihatuotteita. Lennolla oli kuusihenkinen miehistö ja matkustajina kaksi vaihtomiehistön jäsentä. Lennon lähestyessä Librevilleä miehistö huomasi hyvissä ajoin, että kentällä rullanneen Boeing 707:n pyrstö oli kiitotiellä. Kapteeni päätti keskeyttää lähestymisen. Toisella lähestymisyrityksellä näkyvyys huononi rankan sateen vuoksi. Pitkästä matkasta väsynyt kapteeni liikautti vahingossa ohjainta, jolloin kone lähti laskeutumaan. Siiven kärki osui 60-metriseen baobab-puuhun ja kone syöksyi maahan. Kaikki kahdeksan koneessa ollutta kuolivat.


title: Isolammi

text: Isolammi tarkoittaa seuraavia:


title: Minä syytän (täsmennyssivu)

text: Minä syytän tai J’accuse voi tarkoittaa ainakin seuraavia:


Beachfutiksen maailmanmestaruuskilpailut 2017 olivat järjestyksessä 19. beachfutiksen maailmanmestaruuskilpailut ja yhdeksännet, joita hallinnoi FIFA. Kilpailut alkoivat 27. huhtikuuta ja loppuottelu pelattiin 7. toukokuuta. Isäntämaana toimi Bahama ja ottelut pelattiin Nassaussa Nassau Stadiumilla. Turnaukseen osallistui 16 maata. Mestaruuden voitti Brasilia, joka voitti loppuottelussa Tahitin. Iran voitti pronsiottelussa Italian.


title: Beachfutiksen maailmanmestaruuskilpailut 2017

text: Ensimmäinen hakukerta alkoi huhtikuussa 2013, jolloin FIFA aloitti viiden turnauksen kisaisännyyden haun. Kilpailuja haki kymmenen maata. FIFA aloitti kuitenkin haun uudestaan maaliskuussa 2014. Toisella hakukerralla kisoja haki 12 maata, joista vain Argentiina haki kummallakin kierroksella kisaisännyyttä. Joulukuussa 2014 FIFA valitsi kisaisännäksi Bahaman.


text: Turnauksen kaikki ottelut pelataan Nassau Stadiumilla. Noin 2,5 miljoonaa Yhdysvaltain dollaria maksanut stadion rakennettiin turnausta varten. Stadionille mahtuu 3 097 katsojaa.


text: Kilpailuihin pääsi 16 maata, joista yksi oli kisaisäntä Bahama. Muiden maanosaliittojen maat selvitettiin eri karsintaturnauksissa. FIFA julkaisi huhtikuussa 2016 maanosaliittokohtaiset joukkuemäärät.


text: Virallinen pelipallo on Adidaksen valmistama adidas Praia. Pelipallo julkaistiin 27. tammikuuta 2017. Pelipallon väri on sininen, jota on verrattu Bahaman siniseen mereen.


text: Kaikkien otteluiden alkamisajat ovat paikallista aikaa EDT (UTC-4).


text: 17 maalia


text: 9 maalia


text: 8 maalia


text: 7 maalia


text: 6 maalia


title: Tanja Muravskaja

text: Tanja Muravskaja (s. 1978 Pärnu) on virolainen kuvataiteilija. Hänen teoksensa ovat usein valokuvia ja videoita, jotka liittyvät identiteetin ja kansallisuuden teemoihin. Muravskaja on toistuvasti käsitellyt taiteessaan nationalismia sekä siihen liittyviä ristiriitoja nyky-Virossa, jonka kansalaisten etniset taustat ovat moninaisia.


title: Tanja Muravskaja

text: Muravskajan teoksia on luonnehdittu käsitteellisiksi muotokuvasarjoiksi. Kansallisen identiteetin ja kansallistunteen teemat olivat keskiössä teossarjassa "Positions" (2007), jossa Muravskaja kuvasi viron lipun kanssa toisaalta alastomia nuoria taiteilijoita, toisaalta äärioikeistolaisia teinipoikia.


title: Tanja Muravskaja

text: Valokuvasarjassaan "Estonian Race" (2010) Muravskaja lähestyi rodun käsitettä esittämällä sarjan nuorten virolaisten miesten muotokuvia. Yhdenmukaiseen, jopa tieteelliseen tapaan kuvatut kasvot johtivat kysymään, millaiset kasvot ovat aidoimmin tai tyypillisimmin virolaiset. Taiteilija myös kysyi aiheesta akateemisilta asiantuntijoilta. Teossarja oli esillä Kumu-taidemuseossa Tallinnassa vuonna 2010. Siitä on sanottu, että se haastaa pohtimaan historiallisia virheitä ja valtaväestön hallitsevaa asemaa sekä suvaitsevaisuutta.


title: Tanja Muravskaja

text: Vuoden 2015 videoteos "Kolme sisarta" keskittyy seurauksiin, joita syksyllä 2013 käynnistyneellä Ukrainan kriisillä ja sitä seuranneella sodalla on ollut taiteilijan omaan perheeseen. Taiteilijan sukujuuret ovat Ukrainassa, ja osa suvusta elää maassa edelleen. Teoksessa kaksi Muravskajan serkkua – toinen Venäjältä ja toinen Ukrainasta – kertoo eriäviä näkemyksiään Maidanin mielenosoituksista ja niiden seurauksista. Teos oli 2015 esillä Helsingissä Kiasman näyttelyssä "Eri mieltä: nykytaiteen toisinajattelijoita".


title: Tanja Muravskaja

text: Muravskaja on opiskellut valokuvausta Viron taideakatemiassa Tallinnassa sekä Westminsterin yliopistossa Lontoossa. Hän valmistui taiteen maisteriksi Tallinnasta vuonna 2010. Ennen valokuvaajan opintojaan Muravskaja suoritti median ja journalismin BA-tutkinnon Tallinnan pedagogisessa yliopistossa (1996–2001).


title: Tanja Muravskaja

text: Muravskaja on pitänyt lukuisia yksityisnäyttelyitä Virossa sekä osallistunut ryhmänäyttelyihin eri maissa 2000-luvun alkuvuosista lähtien. Hänen teoksiaan on Kumun sekä Tarton taidemuseon kokoelmissa.


title: Niihamajärvi

text: Niihamajärvi tai myös Pikku-Niihama on Pirkanmaalla Tampereella Niihaman kaupunginosan lähellä sijaitseva järvi.


title: Niihamajärvi

text:
Järven pinta-ala on 7,9 hehtaaria. Se on 700 metriä pitkä ja 150 metriä leveä.
Siinä ei ole kartan mukaan saaria. Järven rantaviivan pituus on 1,7 kilometriä.


title: Niihamajärvi

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) järvi kuuluu. Järven vedenpinnan korkeus on 95,9 metriä mpy.


title: Kalevi Rothberg

text:
Kalevi Rothberg on suomalainen muusikko, kapellimestari ja säveltäjä. Hän toimi vuosina 1968–2000 Turun ruotsalaisen teatterin ja vuosina 1982–1999
Samppalinnan kesäteatterin kapellimestarina. Sen lisäksi hänet tunnetaan Turun seudulla tanssi- ja iskelmämusiikkia soittavien orkestereiden johtajana. Vuonna 1979 Turun kaupunginteatteri toi ensi-iltaan Rothbergin säveltämän diskomusikaalin "The Pop-Oz", joka perustuu L. Frank Baumin kirjaan "Ihmemaa Oz".


title: Kalevi Rothberg

text: Rothberg varttui Turun Hirvensalossa Illoistenjärven rannalla, jonne hänen isänsä perusti vuonna 1947 kahvipannuja valmistavan metallipajan ja myöhemmin pesulan.


title: Bo Andersson

text: Bo Andersson (s. 12. joulukuuta 1937 Helsinki) on suomalainen näyttelijä ja laulaja, jonka suuri yleisö tuntee parhaiten Erna Tauron ja Tove Janssonin kirjoittaman ”Syyslaulun” sekä ruotsiksi että suomeksi tunnetuksi tehneistä levytyksistä 1960-luvun lopulta. Pitkän teatteriuransa ohella hän on levyttänyt kuutisenkymmentä muutakin laulua, enimmäkseen ruotsiksi.


title: Bo Andersson

text: Bo Andersson syntyi helsinkiläisen liikemiehen pojaksi, pääsi ylioppilaaksi Brändö samskolanista ja opiskeli teatterialaa muun muassa Tukholmassa ja jazzmusiikkia New Yorkissa. Hän on näytellyt 1960-luvun alkupuolelta lähtien Lilla Teaternissa, Wasa Teaterissa ja Turun ruotsalaisessa teatterissa sekä pisimpään Helsingin Svenska Teaternissa vuosina 1967–1979 ja 1983–2000.


title: Hämeenlinnan verkatehdas

text: Hämeenlinnan verkatehdas oli Hämeenlinnan Keinusaaressa 1800-luvun lopusta 1900-luvun puoliväliin toiminut tekstiilialan teollisuuslaitos. Nykyään tehtaan rakennuksissa toimii vuonna 2007 toimintansa aloittanut kaupungin kulttuurikeskus Verkatehdas.